SOOMAALIYA: Dal Biyo-la� Degaan Ahaanna La Qurmiyey\nDr. C/laahi Cilmi Maxamed\nWaxyaabaha ugu waaweyn uguna muhiimsan ee saameynta iyo raadka ku leh nolosha aadanaha waxaa ka mid ah (1) sida uu u egyahay degaanka uu aadanuhu ku nool yahay ee uu noloshiisu ka kasbado iyo (2) sida ay maskaxdoodu u fikirto iyo waxa ay aaminsan yihiin. Dalka Soomaaliya ma aha oo kaliya mid ay dadku siyaasad ahaan si fog u kala qeybsameen ee waxaa uu noqday xitaa dal degaan ahaan si ba�an loo dhaawacay oo la qurmiyey, gaar ahaan dhowr iyo tobankii sano ee ugu dambeeyey. Dalka Soomaaliya waxa uu ugu horreeyaa waddamaha sida ba�an u baabi�iyey degaankooda, si weynna ugu xadgudbay qaanuunka iyo baaqyada caalami ah ee ku wajahan dhowridda & daryeelka degaanka dabiiciga ah. Dalka Soomaaliya oo aan weligiis yeelan qaanuun nidaamiya dhowridda degaanka iyo hey�ad dowladeed oo u xilsaaran illaalinta degaanka, ayaa waxaa beryahan dambe si weyn loo xaqiiqsaday in dagaalada sokeeye iyo faqriga ka jira dalkeennu uu si lama qiyaasaan ah u naafeeyey degaanka dabiiciga ah ee dalkeenna Hooyo oo ay dadku nool yihiin. Ayada oo ay weliba jiraan arrimo naxdin leh oo sharciga iyo bani�aadanimada eysan waafaqsaneyn, balse leh sababo la fahmi karo iyo raad-reebto xunxun oo saameyn adag ku yeelan doona jiilalka dambe iyo kuwa maanta jooga si weyna loo dareemi doono sanadaha dambe.\nMarkii ay burburtay dowladdii hore ee Soomaaliya sanadii 1991 isla markaana ay kala daadasho weyn ku dhacday bulsho-weyntii Soomaaliyeed, waxaa dalka Soomaaliyeed ku habsaday dhibaatooyin fara badan oo uu ka mid yahay baabi�in loo geystay degaanka dhulkeenna iyo biyo-la�aan ba�an oo bulshada qabsatay. Sidoo kale waxaa ku soo yaacay shirkado ajnabi ah iyo shaqsiyaad Soomaaliyeed, kuwaas oo ay ujjeeddadooda tahay in ay si dhaqso ah uga faa�ideystaan xaaladda dalku ku sugan yahay iyaga oo ama daldalanaayo kheyraadka dabiiciga ah ee dalka ama iyaga oo dalka Soomaaliya u isticmaalaya qashin-qub lagu aaso haraaga sunta ah ee ka soo hara warshadaha kiimikada iyo kuwa nukliyeerka iyo weliba qashinka sunta ah ee ka soo baxa isbitaalada waddamada warshadaha ku horumaray.\nUjjeeddada warbixintani, oo ay diyaarisay Xarunta Biyaha & Degaanka Soomaaliyeed (SWCE), waa wacyi-geliyo lagu dareensiinaayo bulshada Soomaaliyeed in ay la socdaan xaaladda ba�an ee dalkeenna gaar ahaan dhinaca degaanka sii baaba�aaya iyo biyo-la�aanta jirta, ayada oo uu Ururka SCWE ka turjumaayo himilada loo aasaasay iyo xilka ka saaran arrimahaasi muhiimka u ah xal u helidda dhibaatooyinka heysta dalkeenna.\nDhibaatooyinka Degaaneed ee Dalkeenna\nDhibaatooyinka degaanka dabiiciga ah ee dalkeenna Hooyo ee Soomaaliya waa kuwo aad u tiro badan oo saameyn adag ku yeeshay nolosha dadka iyo duurjoortaba. Dhibaatooyinkaas oo ah kuwo sii kordhaaya oo walwal iyo naxdin na gelin kara waxaa loo kala qeybin karaa laba qeybood, kuwo dabiici ah iyo kuwo aan dabiici aheyn oo ay dadku dhaliyeen:\nAbaaraha wax dila & fatahaadyada wax baabi�iya ee sida is-daba joogga ah uga dhaca dalka, iyada oo eysan jirin wax saadaalin iyo ka hortag ah. Nafta iyo maalka ay baabi�iyaan ka sokow, waxaa ka dhasha khasaarooyin dhaqaale iyo cudurro.\nBiyo-yarida iyo biyo-la�aanta heysata bulshada � cimilada qalalan iyo horumar-la�aanta awgeed, taas oo saameyn daran ku reebta nolosha magaalooyinka, xoola-dhaqatada iyo xoolahooda, iyo beeraleyda oo dhamaan aan biyaha roobka la�aantood noolan karin, ayada oo ay biyuhu weligoodba ahaayeen arrimaha dhaliya colaadda sokeeyey ee dhex marta bulshooyinka meel wada deggan ee ka wada biyo caba ceelasha miyiga;\nWasaqda musqulaha iyo qashin-qubyada ee sida aan habbooneyn loogu duugo xaafadaha kuwaas oo sumeynaya ceelasha biyaha laga cabo, taas oo saameyn xun ku yeelata caafimaadka bulshada iyo dhaqdhaqaaqa dhaqaale. Wasaqeyntaas oo iminka noqotay mid sii xad dhaaftay.\nBacaadka sida dabiiciga ah u socda ee koonfurta dalka Soomaaliya, oo halis ku ah dhul-beereedka wax-soosaarka leh ee koonfurta.\nXaalufka dabiiciga ah ee dhul-daaqsimeedkii xoolaha iyo baabi�inta degaankii ay ku noolaayeen xawayaanka duur-joogta;\nUgaarsiga iyo dabar-goynta xawayaanka duur-joogta ah iyo dhoofinta xoolaha-nool kuwooda dhedigga ah.\nJarista iyo gubidda naxariis-darrada ah ee lagu hayo dhirta iyo keymaha dalka iyada oo laga shidaayo dhuxul loo dhoofiyo dibedda, falkaas oo ah mid lagu baabi�inaayo hantida dalka ee ay dadku wada leeyihiin, iyada oo aysan bulshadu wax faa�ido ah ka helin.\nQashinka sunta ah ee naxdinta leh ee ka soo hara warshadaha kiimikada iyo kuwa nukliyeerka oo sida isdaba-jooga ah loogu aaso biyaha iyo dhulka Soomaaliya, oo saameyn xun ku yeelan doona caafimaadka dadka, degaanka & kalluunka iyo kheyraaadka badaha.\nKalluumeysiga sharci-darrada ah ee ay shirkadaha shisheeyuhu ku hayaan xeebaha Soomaalida kuwaas oo xaalufin weyn ku haya kheyraadka badaha dalkeenna.\nSaameynta Xun ee Jarridda Dhirta & Qashinka Sunta ah\nAyada oo uu dalkeennu uu markii horeba la liicaayey qaar ka mid ah dhibaatooyinkaas ayaa waxaa sanadahan dambe bilowday ficilo lagu sii baabi�inaayo degaanka dalkeenna laguna waxyeeleynaayo nolosha iyo caafimaadka bulsho-weynta markii horeba dhibaateysneyd. Ficiladaas oo ay geystaan shaqsiyaad Soomaali iyo shisheeye leh waxaa ka mid ah labada qodob ee hoos:\nXaalufinta naxariis-darrada ah ee ay dadku ku hayaan keymaha iyo dhirta. Waxaa si xad-dhaaf ah u sii kordhaaya jaridda keymaha dalkeenna ayada oo laga shidaayo dhuxul loo dhoofinaayo dalalka Khaliijka, taas oo si fudud looga helo lacago adag. Ficilkaasi xaalufinta dhirta waa fal lagu baabi�inaayo hantida dalka ee ay dadka oo idil wada leeyihiin, ayada oo aysan dadku wax faa�ido ah iney ka helaan iska daaye, ay dhibaato ugu jirto. Saameynta ay xaaluufinta dhirta ku yeelan doonto degaanka dhulkeenna gaar ahaan dhulkii ku habboonaa daaqsimida xoolaha iyo beeraha ayaa ah mid saameyn adag iyo raad-reebto xun ku yeelan doonto nolosha dadka maanta jooga iyo kuwa jiilalka dambe. Dhirta oo qeyb weyn ka qaadata helidda roobab iyo saxa-dhowrka guud ee degaanka oo idil, ayaa jarridda keymaha waxa ay dhalin doontaa xaaluf iyo nadaab-guud ku yimaada dhulka; ayada oo hawaduna sii kululaan karto, roobabkii di�i jirayna ay yaraan karaan. Dhinaca kale waxaa dabar-go�aaya xayawaankii duur-joogta ahaa iyo noolihii kale ee ay dhirtaasi nolol iyo hoy u aheyd. Waxaa kaloo meesha ka bixi doona dhamaan faa�idooyinkii kale ee ay dhirtu u lahaayeen dadka iyo xayawaanka sida gabbaadsiga geedaha, hoy u noqoshada xayawaanka iyo weliba qeybtii ay dhirta ka geysan laheyd quruxta dhulka. Arrimahaasi oo dhan oo faa�ido soo jireen ah waxaa laga doortay laguna beddeshay lacag adag oo hal mar sacabada buuxiya. Ganacsigaasi guracan ee mar-i-cayiliga ah ee jaridda keymaha oo dhuxul la dhoofiyo laga shido waxaa loogu magacdarat Dahabka-Madow ee Soomaaliya, waxa uuna galay meeshii ay dhoofinta xoolaha ku jiraan, gaar ahaan xilliga ay xoolaha xayiran yihiin.\nSidoo kale waxaa kaloo bilaabatay in dalka Soomaaliya loo isticmaalo qashin-qubka lagu aaso qashinka sunta ah ee ka soo hara warshadaha kiimikada iyo kuwa nukliyeerka ee waddamada dhinaca warshadaha ku horumaray oo iyagu xal u la� qashinkaasi sii kordhaaya. Sida is daba joogga ah ee naxdinta leh ee qashinkaasi dalkeenna loogu aaso waa mid ay ka dambeeyaan shirkado ajnabi oo gacan saar guracan la leh shaqsiyaad Soomaaliyeed oo iyagu awood dhaqaale iyo mid siyaasadeed ku leh bulshada dhexdeeda. Dalka Soomaaliya waxa uu maanta noqday meesha dunida loogu jecel yahay ee lagu aaso qashinka warshadaha ka soo hara. Suntan lagu aasay badaha iyo weliba dhulka Soomaaliyeed waa arrin saameyn adag iyo ma-harto dheer oo fac-ka-fac ah ku yeelaneyso caafimaadka bulshada iyo weliba dhaqaalaha dhinaca waxsoosaarka kalluunka badaha Soomaaliyeed.\nIn dalka Soomaaliya uu sidaasi noqdo waxaa u sabab ah (i) dowlad la�aanta ka jirta dalkeenna; (ii) baahida weyn ee loo qabo in la helo meel qashinka lagu aaso oo weliba raqiis ah; (iii) burcadnidmada qaawan ee shirkada ka baacmushtara qashinka warshadaha (iii) Soomaaliya oo ku taalo meel u dhexeysa dunida oo dhan si fuduna loo gaari karo; (iv) warbaahinta oo arrintaasi aan ka warheyn; (v) ayada oo ay dhuxushu suuq ka leedahay dalalka saliidda leh ee Khaliijka; (vi) weliba in si sahlan loo helay dad Soomaali ah oo ogolaaday in dalkooda lagu aaso qashinka sunta ee wax dila ama in la xaalufiyo dhirta iyo keymaha dhulkooda Hooyo.\nBiyo-La�aanta Jirta & Wasaqeynta Sii Kordheysa\nBiyuhu waa aasaas daruuri u ah jiritaanka nolosha aadanaha iyo degaanka, ayada oo "meeshii aan biyo laheyn, eysan nololi jirto". Qiimaha ay biyuhu leeyihiin waa kuwo ku cad Quraanka Kariimka ah. Daraasad ay Xaruntu (Somali Centre for Water & Environment) ku sameysay xiriirka ka dhexeeya Quraanka & Biyaha ayaa lagu caddeeyey in aayado ka badan 400 oo aayadood ay si toos ah amaba si dadban uga hadleen qiimaha ay biyuhu u leeyihiin jiritaanka nolosha dunida. Biyuhu waxa ay gaareen qiimahooda ugu sarreeya markii uu Illaahay (Casa-Wajala) ku yiri Suuratu Anbiyaa�, aayaddeeda 30 naad "...waxaannu biyaha ka yeelnay shey walba waxa uu ku noolaado...". Sidoo kale, warbixin ay soo saartay Qaramaha Midoobay 1998 ayey ku caddeysan in biyo-la�aanta ka jirta dunida ay tahay mid ka mid ah arrimaha ugu dhibaatada badan ee ku soo fool leh aadanaha qarnigan 21 naad .\nDhibaatooyinka dadkeenna heysta waxaa kuwa ugu daran ka mid ah arrimaha biyaha. Biyo-helidda oo aan sugneyn, ayada oo magaalooyinka iyo weliba miyigu aysan jirin ilo-biyo oo nadiif ah oo ay ku kasloonaan karaan, kuwaas oo nololmaalmeedkooda haqabtira, ayaa waxa ay sababtay in biyo-fidinta miyiga iyo magaalooyinku ay noqoto arrin ay si weyn u qiimeyso bulshadu. Saddexda qodob ee ugu muhiimsan ee arrimaha kheyraadka biyaha waa (1) abaaraha, (2) fatahaadyada, iyo (3) wasaqeynta.\nSida ganacsatada iyo dagaal-oogayaasha oo kale ayey abaaraha iyo fatahaadyadu bulshada u dhibaateeyaan si mar-ba-mid-ah. Fatahaadyada dalka Soomaaliya ku dhaca oo ah kuwo ka dhasha roobabka ka da�a Itoobiya, waxa ay muujinayaan in Itoobiya eysan aheyn oo kaliya dal dhibaato weyn ku haya xasiloonida siyaasadeed ee dalka Soomaaliya, balse waxa uu saameyn aad u xun ku leeyahay degaanka koonfurta Soomaaliya. Inkasta oo ay fatahaadyadu dhowrkii sanaba ay mar dhacaan, haddana kuwa ugu daran oo sida weyn wax u baabi�iya waxay yimaadaan dhowr iyo tobankii sanoba mar sidii fatahaadyadii dhacay 1964 tii, 1982 dii, iyo 1997 dii. Fatahaaddii 1997 oo ahyed midii ugu darneyd waxaa ku dhintay 2500 oo qof iyo 3500 oo neef oo xoolo ah, ayada oo baabi�isay dhul- beereed baadax weyn.\nAbaaruhu waxay saameyn adag ku yeeshaan guud ahaan nolosha dadka, xoolaha iyo xayawaanka iyo welida degaanka dabiiciga ah. Waxaa la darsay in soo-noqoqoshada aabaraha dhulkeena ay yihiin kuwo aad u sareeya iyada oo saddexdii sanaba ay mar abaar ku dhacdo dhulka Soomaalida. Isbeddelka cimiladeed ee sanadahan dambe ee ka dhashay kuleylinta hawada waxay sii kordhiyeen rajo la�aanta dhinaca nolosha miyiga oo si weyn ugu xiran dabeecadda cimiladeed gaar ahaan helidda roobabka.\nSida qiyaas la�aanta ah ee ay musqulaha iyo qashin-qubyada magaalooyinku u wasaqeeyaan biyaha ceelasha ay dadku biyaha ka cabaan waa mid ka mid ah naxdinta ugu weyn ee degaaneed ee heysata bulshada uu qabiil-siyaasadeedku kala qeybiyey. Wasaqeyntaani waxa ay sababtaa in ay dhashaan cuduro iyo caafimaad-darro badan oo ku yimaada dadka, taas oo saameyn xun ku yeelata bulshada. Waxaa la garan karaa in wasaqda guryaha ka soo baxa ee ku milama roobabka da�a isla markaana u sii gudba ceelasha beylaha u ah wasaqeynta ay sidaan bakteeriya-cudur-wade iyo waxyaabo kale oo sun ah, saameyntooda dambena aan wax war ah laga heyn.\nWalwalka biyo ee kale ee dalkeenna ku soo fool leh waa labada webi ee Juba iyo Shabeelle oo ah webiyo aan la wadaagnno Itoobiya. Webiyada Jubba iyo Shabeelle oo wada biyaha ugu badan ee dalkeenna waxay biyo u helaan dhul-beereedka muhiimka u ah dhaqaalaha dalka ee ku yaala koonfurta Soomaaliya iyo xoolo-dhaqata iyo bulshooyinka ku baahsan dhulka ay webiyadaasi ay maraan. Xaddiga dhibaato ee qarsoon balse mar kaliya burqan kara ee ku soo fool leh labada webi waa kuwo baaxad weyn.\nGunaanad & Talo\nArrimahaasi murugada leh oo idil waa kuwo si weyn u taabanaaya xaaladda uu dalkeenna Hooyo ku sugan yahay, waxaana la oran karaa waxaa Soomaalida ku soo fool leh arrin si weyn uga daran midda maanta taagan. Sidaasi daraaeed, arrimahaasi cabsida-muujinaaya waxay sabab wanaagsan u noqon karaan in bulshadu ay xal-waara u hesho mashaakilka taagan. Nasiib-darrada naheysata ma aha oo kaliya in dalkeennu noqday mid dhaqaale, bulsho iyo siyasad ahaan burburay, balse waa in xitaa uu dalkeennu noqday mid degaan ahaan baaba�asan oo biyo la�aan darani heysato, isla markaana beylah u ah shirkadaha iyo shaqsiyaadka dhiig-miiradka ah ee ka faa�ideysta fursadaha jira iyo xaaladaha maanta.\nIsku soo daroo dhaawaca iyo dhibaatada loo geystay welina lagu hayo degaanka dabiiciga ah ee dalkeenna ayaa ah mid baaxad weyn oo aan la qiyaasi karin hadda ka horne aanan dhicin. Ayada oo uu dalkeennu yahay dal aanan wax daraasado iyo cilmi-baaris ah lagu sameynin marka laga eego arrimahaasi degaanka ku saabsan, oo ma jiraan macluumaad la tixraaci karo. Ayada oo aysan dhinaca kalena jirin wax dadaal ah oo muujinaaya waxka qabsahada arrimahaas sii kordhaaya. Waayo dadkeenna waxa uu la�yahay awood dhaqaale mid aqooneed iyo weliba xasiloonidii dhinaca siyaasadda iyo amaanka.\nHadaba waxaa muuqata in aan si fudud loo xallin karin dhibaatooyinka laga dhaxlo degaanka-sii-xumaanaya, xitaa markii la xalliyo dhibaatada dhinaca khilaafka siyaasadeed ee hubeysan. Waxaa muuqata in dadka Soomaaliyeed aysan waxba ka qaban karin amaba aysan diyaar u aheyn in ay wax ka qabtaan dhibaatooyinka dhinaca degaanka-sii-xumaanaya iyo biyo-la�aanta jirta. Waayo Soomaalidu waxay iminka ku mashquulsan tahay khilaafka siyaaadeed ee dalka burburiyey oo la oran karo waa dambiilaha ugu weyn ee sababay in degaanku dhaawacmo. Balse waxaa cad in khilaafka jira uu iska xallismi doono, waxayse su�aasha taagan ay tahay yaa xallinaaya dhibaatooyinka ba�an ee dabiiciga ah ee degaanku la tabaaleysan yahay iyo biyo-la�aanta iyo dhibaatooyinka kale ee khilaafka siyaasadeed laga dhaxlay. Si kastaba ha ahaatee, waxaase lama huraan ah in la helo arrimaha soo socda si wax looga qabto dhibaatooyinkaas:\nwaa in la helaa xasilooni siyaasadeed & amaan;\nwaa in la helaa nidaam-dowladeed oo hufan;\nwaa in la helaa dhaqaale wax lagu qabto;\nwaa in la helaa aqoonyahanno la adeegsado;\nwaa in la dejiyaa istiraatijiyo lagu shaqeeyo;\nwaa in la abuuraa hey�adihii wax qaban lahaa.\nDaraasado ay Xarunta Biyaha & Degaanka Soomaaliyeed (Somali Centre for Water & Environment) sameysay wexey muujineysaa in inta ay arrimahaasi dhinaca siyaasadda, amaanka, aqoonta iyo dhaqaalaha maqan yihiin aysan suuro gal aheyn in wax laga qabto degaanka-sii-xumaanaya iyo biyo-la�aanta ayada oo ay weliba maqnaanshaha arrimahaasi ay dhalinayaan in dhibaatooyinkaasi ay sii kordhaan. Haddaba dhaawaca iyo hanjabaadda lagu hayo degaanka dalkeenna ma heli doono jawaabta ay mudan yihiin, inta ay qodobadaasi maqan yihiin.\nInkasta oo ay sanadahan dambe ay si aad ah u korortay tirada iyo tayada warbaahinta madaxa banaan ee dalka, kuwaas oo mar marka qaar soo qaata arrimaha la xiriira degaanka-la-sii-qurminaayo iyo biyo-la�aanta ba�an, haddana nasiib-xumo ma noqonin dadaalkaasi mid wax ka baddala dareenka dadka dhibaateysan iyo kuwa dhibaatada geysta.\n& Biyo-La�aanta Dalkeenna:\nDr. C/laahi Cilmi Maxamed "Degaan-u-doode, Khabiir-biyo"\nMadaxa: Xarunta Biyaha & Degaanka Soomaaliyeed\n(Somali Centre for Water & Environment "SCWE")\nTel: +46 (0) 70 752 2425\nCourtesy of SCF\nSUNTA KU DUUGAN SOOMAALIYA\nAFEEF: Aragtida qoraalkani xambaarsanyahay waxaa leh isla mar ahaantaana ay gaar u tahay qoraaga kusaxiixan, kana tarjumimaayo aragtida SomaliTalk.com.\n1981 bishii April 6deedii ayaaLondon, UK lagu asaasay SNM [Somali National Movement].\nThe true story of an elite group of U.S. soldiers whose peacekeeping mission to Somalia turns deadly when hostile civilians mount an unexpected attack.\nThe Somali-American Trade and Economic Council, Inc and Somalis in Diaspora condemns The Ethiopian Aggressions Via Somali War Lords


Isgoyska ayaa Bilaabaya Meel Ficil leh oo ku taal Terminalka Ku -meelgaarka ah ee Ku -meelgaarka ah\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Mareykanka » Isgoyska ayaa Bilaabaya Meel Ficil leh oo ku taal Terminalka Ku -meelgaarka ah ee Ku -meelgaarka ah\nJebinta Wararka Safarka • dhaqanka • Entertainment • Warshadaha Warshadaha • Hoteelada & Dalxiisyada • News • Dalxiiska • Cusbooneysiinta Socdaalka Safarka • Wararka Mareykanka • Wararka kala duwan\nDiyaarinta cuntada iyo cabbitaanka bannaanka, madadaalada, iyo qurbaannada madadaalada ayaa nooleyn doonta badhtamaha magaalada San Francisco waxayna gaarsiin doontaa hagaajinta loo baahan yahay ee xaafadda East Cut iyada oo la furi doono Isgoyska Isgoyska Bariga.\nIsgoysku waa hawlgal ku -meelgaar ah oo loo soo saaray si loogu jawaabo iyo iyadoo lala kaashanayo Qorshaha Dib -u -soo -kabashada ee Duqa Magaalada London.\nDadaalka sannadaha badan leh ee lagu hawlgelinayo goobta ayaa gaarsiin doona faa'iidooyinka loo baahan yahay ee xaafadda iyada oo sidoo kale gacan ka geysan doonta dib-u-furidda badhtamaha magaalada San Francisco.\nDhulkii ku dhowaad 3.5-acre ayaa loo beddelaa oasis magaalo.\nWada -hawlgalayaasha Goosashada Degista Bariga (ECLP), iskaashi ka dhexeeya Degmada Dheefta Bulshada Degmada East Cut (East Cut CBD), Beerta Nestory, Firfircoon Dhab Ah iyo Wadada Soccer USA, ayaa ku dhawaaqay furitaanka rasmiga ah ee Isgoyska East Cut, oo ah meel ay beeshu u socoto oo ku taal Terminalkii Hore ee Ku -meelgaarka ee Ku -meelgaarka ahaa. Dadaalka sanadaha badan leh ee lagu hawlgelinayo goobta ayaa gaarsiin doona dheefaha loo baahan yahay ee xaafadda iyada oo sidoo kale gacan ka geysan doonta dib-u-furidda badhtamaha magaalada San Francisco iyo taageeridda ganacsiyada yaryar ee la kulmay caqabado aan hore loo arag intii lagu jiray masiibada COVID-19.\nFuritaanka Sebtember 10, 2021, Isgoyska ayaa ah hawlgal ku -meelgaar ah oo la soo saaray iyadoo laga jawaabayo isla markaana lala kaashanayo Qorshaha Dib -u -soo -kabashada ee Duqa Magaalada London. Meesha ku dhow 3.5-acre ee u dhexeysa Howard, Main, Folsom, iyo Beale Street ayaa loo beddelaa oasis magaalo oo ay ka muuqdaan beer beer-saaxiibtinimo leh, gawaarida cuntada, garoonnada kubbadda cagta iyo darbiga dhulka ee wajiga hore. Shaneemo dibadda ah, dukaamo cunto iyo tafaariiqle ah, suuqa bulshada, iyo aagagga ciyaarta ayaa lagu dari doonaa dhowaan.\n"Sannadkan wuxuu na tusayay sida helitaanka daruuriga ah ee bannaanka loogu baahan yahay wanaagga bulshooyinkayaga iyo horumarka guud ee magaaladeenna," ayuu yiri Duqa Breed. "Goobtan sida quruxda badan loo naqshadeeyay waxay siin doontaa meel aamin ah oo soo jiidasho leh xubnaha bulshada iyo booqdayaasha magaaladeena si ay dibedda ugu soo baxaan oo ay ugu raaxaystaan firfircoonida badhtamaha magaalada."\n"Waxaa jiray in sannado badan ay dadka deegaanku ku riixayeen in la kiciyo goobta, marka waxaan dareennay inay waajib nagu tahay inaan sida ugu dhakhsaha badan u furno oo aan ku darno barnaamijyo bilaha soo socda," ayuu yiri Kipp Kjeldgaard oo ka tirsan Real Active. “Marka la eego saamaynta COVID-19 ku leedahay meheradaha, furitaanka si dhakhso leh ayaa sidoo kale muhiim ah si loo caawiyo ganacsatada maxalliga ah gacanna loo siiyo soo celinta shaqaalaha iyo booqdayaasha Magaalada San Francisco. "\n“Iyada oo lala kaashanayo ganacsiyada maxalliga ah iyo ururada bulshada si loo bixiyo barnaamijyo kala duwan oo soo jiidasho leh, mashruucan cusub ee xiisaha leh wuxuu hormarin doonaa soo kabsashada badhtamaha San Francisco runtiina wuxuu noqon doonaa meel dadka oo dhan dareemaan soo dhaweyn. Waxaan ku martiqaadeynaa qof walba inuu nagu soo biiro si loogu dabaaldego wax kasta oo San Francisco ka dhiga magaalo heer caalami ah; cunto aad u fiican, muusig, waxqabadyo iyo meel dadka oo dhami isugu yimaadaan goob run ahaantii u gaar ah. ”\nBarnaamijyada waxaa hagaya warcelinta bulshada\nCBD -da East Cut, oo ah hay'ad aan macaash doon ahayn oo bixisa nadiifinta, badbaadada, iyo dayactirka jardiinooyinka iyo meelaha bannaan ee degmada, ayaa ka shaqaysay in ay hawlgeliso goobta muddo ka badan saddex sano. Iyada oo qayb ka ah habsocodkaas, sahan lagu sameeyay in ka badan 1,200 oo deris ah ayaa lala kaashaday xafiiska Kormeeraha Degmada 6aad Matt Haney, iyada oo la weydiiyay jawaabeyaasha waxa ay doorbidayaan barnaamijyada goobta.\n“Jawaab -celinta waxay ahayd mid muhiim u ah hagidda horumarinta wada -shaqaynta goobta iyo booqdayaasha barnaamijka ayaa la kulmi doona jawaabahaas,” ayuu yiri Andrew Robinson, Agaasimaha Fulinta ee East Cut CBD.\n“Kani waa xaafad soo koreysa oo kobceysa, laakiin gabi ahaanba waxay u baahan tahay meel bannaan oo badan oo ay bulshadu ku kulmaan, ku ciyaaraan kuna raaxaystaan,” ayuu yiri Kormeere Haney. “Isgoyska waxaa loogu talagalay inuu daboolo baahidaas iyada oo lala kaashanayo dadka deggan. Iyada oo leh dhinacyo iyo astaamo badan oo madadaalo leh, waxaa hubaal ah inay xitaa ku dari doonto firfircooni dheeraad ah mid ka mid ah xaafadaha ugu kobaca badan magaaladeena. ”\nBartamaha goobtu waxay ahaan doontaa beer beer leh oo qoyska u fiican iyo baar ay maamusho Monarch Beverage Catering, kaas oo maamula goobo leben-iyo-hoobiye ah iyo dhacdooyin bannaanka ka soo baxaya in ka badan 10 sano Magaalada. Bixinta waaya -aragnimada deegaanno kala duwan, oo ay ku jiraan aagga qoyska, qolka nasashada, iyo meel bannaan oo loogu talagalay kooxaha iyo ururada, beerta beerta waxay yeelan doontaa miisas madadaalo, fadhiga fadhiga dibadda, iyo darbiga dhulka oo uu naqshadeeyay farshaxanka maxalliga ah Laura Stevenson.\nIn kasta oo beerta beerta ay ugu dambayn ku wareegi doonto cuntada iyo dukaamada tafaariiqda oo uu dhisay ganacsadaha maxalliga ah iyo milkiilaha Lightbox Café, Hugo Santana, saf kala duwan oo ah gaadiid raashin tayo leh ayaa booskooda qaadan doona ilaa inta la dhammaystirayo samaynta iyo rakibidda.\nDeegaanka ku salaysan, Wadada Soccer USA waa la -hawlgale muddo dheer ah oo ka tirsan Magaalada San Francisco iyo ururka ugu horreeya ee qaranka ee adeegsiga kubbadda cagta ee isbeddelka bulshada, iyada oo in ka badan toban sano oo waayo -aragnimo ah ka shaqaynaysay San Francisco iyo guud ahaan Aagga Bay, California, iyo qaranka. Street Soccer USA waxay rakibi doontaa laba maxkamadood oo kubbadda cagta ah si ay u martigeliso cayaaraha horyaalnimada ee tartamada oo dhan marka lagu daro martigelinta dhacdooyin kale oo ku saleysan isboorti. Street Soccer USA waxay kaloo tababari doontaa oo shaqaalaysiin doontaa xubnaha bulshada si ay u tababaraan oo u maareeyaan barnaamijyada Naadiga Soccer Community Club halkaas oo dhallinyarada xaafaddu ay ka heli karaan manhajka xirfadaha nolosha iyaga oo u maraya kubbadda cagta oo lacag la'aan ah.\n“Marka la taabto xoogga mideeya ciyaarta, oo isu keena ciyaartooyda iyadoon loo eegayn isirka, diinta ama xaaladda dhaqaale, jardiinooyinka Street Soccer USA waxay noqdaan dhibco lagu faano bulshada. Goobahayaga waxaa lagu horumariyey isla ruuxaas, waana ku faraxsanahay inaan ku casuunno qof walba inuu halkaan ka ciyaaro oo uu ka qeybqaato awoodda kubbadda cagta si uu u midoobo, ”ayuu yiri Agaasimaha Maamulka Street Soccer USA, Rob Cann.\nKooxda Isgoyska ayaa sidoo kale filaysa in shineemada dibadda ay diyaar u tahay inay ku soo dhaweyso dadka xiiseeya filimada bandhigyada daawashada ah wax yar ka dib furitaanka goobta. Dhiirrigeliyaha dhacdada iyo muusikada Noise Pop Industries, oo ka shaqaysa aagga Bay DoTheBay.com oo waxay gacan ka geysatay soo noolaynta Habeenkii Filimka Fort Mason Flix iyo Sundown Cinema Film, wuxuu ku hawlanaa horumarinta iyo ka shaqaynta shineemada dibadda.\nKa sokow aagga jirdhiska bulshada ee u go'ay u furan shakhsiyaadka iyo tababarayaasha labadaba, fasallo koox iyo shaqsiba waxaa bixin doona LuxeFit, oo hadda ka shaqaysa Wakiilka Dooxada Hayes.\nAagga Bulshada ee Isgoyska ayaa ka muuqan doona adeegyo badan oo dadweyne, oo ay ku jiraan qiyaastii 5,000 cagood oo laba jibbaaran oo ah meel gudaha ah oo ay xafidi karaan kooxaha bulshada maxalliga ah iyada oo aan kharash lahayn. Maareynta ayaa sidoo kale horumarinaysa suuq bulsho, oo marka lagu daro iibinta badeecooyin cusub, kuwa maxalliga ah oo laga yaabo in laga helo suuqa beeraleyda, waxay sidoo kale soo bandhigi doontaa badeecooyin la baakadeeyay iyo bixinta tafaariiqda.\nWaad ku mahadsan tahay talooyinka Xafiiska San Francisco ee Maalgashiga Bulshada iyo Kaabayaasha (OCII), Isgoyska ayaa la shaqeynaya En2Action iyo La Cocina, ururada aan macaash doonka ahayn ee ka shaqeeya xallinta dhibaatooyinka sinnaanta ee ganacsiga, si ay fursad ugu helaan inay ku soo bandhigaan badeecadaha ganacsigooda meel dhexe, jawi saaxiibtinimo leh oo lagu xoojiyay dhacdooyinka iyo waxqabadyada joogtada ah.\nDavid Flaherty oo ka tirsan Nestory Park ayaa yiri, “Mashruucani wuxuu guul weyn u yahay bulshada, ganacsiyada yaryar iyo dib u furista Magaalada. Marka la eego degmadu waxay ku soo kordhisay kumanaan unugyo guriyeyn ah oo ku baahsan dhinacyada dhaqaalaha, oo ah xaafad aad u toosan, mashruucan wuxuu daboolaa baahi aad u weyn isagoo bixinaya faa'iidooyin ballaaran oo bulshada ah halka ay ka maqnaayeen. Markii si buuxda loo hirgeliyo, waxaa la filayaa in in ka badan 30 ganacsato maxalli ah iyo ganacsato shaqaaleysiiya in ka badan 60 qof ay ka howlgeli doonaan goobta. ”\nNaqshadeynta aadanaha ku saleysan ee shirkadda hibada leh ee ka dambeysa Oracle Park\nNaqshadeynta, Kooxda Isgoysyada ayaa la kaashaday Dad badan, shirkad dhisme iyo naqshadeyn caalami ah oo ku takhasustay isku soo dhaweynta dadka iyada oo loo marayo waaya -aragnimo gaar ah oo la habeeyay. Naqshadayaasha aragtida leh ee ka dambeeya San Francisco's Oracle Park iyo garoomada kale, garoonnada, iyo xarumaha shirarka adduunka oo dhan, Populous sidoo kale waxay horumarisaa ku -meel -gaar ah NFL Superbowl, Olombikada, iyo FIFA.\n"Waxaan dooneynaa inaan gacan ka geysanno sidii aan u soo jiidan lahayn aaggan soo ifbaxaya ee San Francisco oo leh ruux gaar ah, oo ku martiqaadaya dadka deggan agagaaraha deegaanka iyo shirkadaha si ay u abuuraan beeshooda iyaga oo u maraya waxyaabaha ay wadaagaan iyo isku -dubarid la'aanta ay halkan ka heleen," ayuu yiri Maamulaha Sare ee Populous, Michael Lockwood .\nShaqada caanka ah ee mashruuca waxay yeelan doontaa raadad ka baxsan San Francisco, oo noqota tusaale loogu talagalay firfircoonida ku -meelgaarka ah ee fekerka leh ee fekerka leh marka dib loo dhisayo oo la dhisayo, iyo muujinta sida loogu abuuro xidhmooyin macno leh xaafadaha dalka oo dhan.\n“Isgoysku waa mid wax ka beddeli kara abuurista qiimaha dhul dhul ahaan caadiyan ahaan jiray xayndaab inta lagu guda jiro marxaladda xaq u yeelashada,” ayuu yiri Maamulaha Dadweynaha, Riki Nishimura. “Halkii aan u oggolaan lahayn in boosaska ay noqdaan kuwo aan la adeegsan, waxaan dib ugu celinaynaa goobta bulshada, annagoo u abuureyna meel ay dadku ku raaxaystaan inay mar kale wada joogaan. In kasta oo taariikhdu goobtu ahayd marin ay dadku ka soo galaan kana soo baxaan magaalada, haddana waxay noqonaysaa meel dadku u abuuri karaan safarradooda maalinta oo ay la kulmaan qoysaskooda waqtiyo aan la ilaawi karin. ”\nIn kasta oo ECLP ay si dhakhso leh u bilaabeyso goobta si booqdayaashu ay isla markiiba ugu raaxeystaan barnaamijyada, waxay la shaqeyneysaa Populous si kor loogu qaado barnaamijyada iyo naqshadeynta walxaha Wajiga II oo runtii ka dhigi doona Isgoyska meel cusub oo heer caalami ah. Buundo sare oo ka gudubta qayb ka mid ah goobta oo abuureysa amphitheater gaar ah ayaa la odorosayaa, sidoo kale waa marxalad u shaqayn doonta sidii hoolka magaalada oo casri ah oo lagu soo bandhigo bandhigyo, dhacdooyin dhaqameed iyo kulanno dadweyne. ECLP waxay haysay wakaaladda suuqgeynta ee fadhigeedu yahay Bay Bay PIVOT si ay u fuliso kafaala -qaade iyo istaraatijiyad shuraako si ay gacan uga geysato keenista kuwan iyo waxyaabaha kale ee la xoojiyay nolosha.\nMaaddaama hawlgalintani ay tahay dadaal iskaashi oo ay ku lug leeyihiin ururo iyo shaqsiyaad badan, ka -qaybgal dheeraad ah oo ay sameeyaan fannaaniinta, ganacsiyada iyo la -hawlgalayaashu si loo fuliyo loona wanaajiyo goobta waa la soo dhaweynayaa.\nUrurada iyo shakhsiyaadka danaynaya fursadaha iskaashi ayaa soo booqan kara www.eastcutcrossing.com ama email [emailka waa la ilaaliyay] Wixii macluumaad dheeraad ah.\nKu Saabsan Wada -hawlgalayaasha Goosashada Degitaanka Bariga\nWada -hawlgalayaasha Bariga Gooyntu (ECLP) waa Faa'iidada Dadweynaha LLC oo loo sameeyay ujeeddo gaar ah oo ah horumarinta iyo hawlgalka Isgoyska East Cut, oo ah meel ay jaaliyadu ku tagto Terminalkii hore ee Kumeelgaarka Ku -meelgaarka ahaa ee San Francisco. Waxay ka kooban tahay afar urur oo kala duwan oo Aagga Bay ah, saddex xaruntooduna tahay San Francisco, ECLP waxay ka soo baxdaa waayo -aragnimada iyo khibradda gaarka ah ee lammaane kasta si loo gaaro hadaf guud: bixinta faa'iidooyinka ballaaran ee bulshada oo dhan si ay ugu raaxaystaan.\nAan macaash doon ahayn CBD -ta Bariga iyo Wadada Soccer USA siiyaan goobta iyo kartida barnaamijyada-gaarka u ah hawlgelinta, halka Firfircoon Dhab Ah iyo Beerta Nestory samatabbixin horumar, firfircoonaan, iyo khibrad hawlgal.


84 ruux oo Tahriibayaal ah oo ku geeriyooday Badda – STAR FM SOMALIA\nDoon sidday muhaajiriin oo gaaraya 110 qof ayaa ku degtay badda dalka Liibiya, sida ay sheegeen Saraakiil ka tirsan Dowladda Talyaaniga.\nBBC-da ayaa sheegtay Doonta degtay inay la socdeen dad gaaraya 110 qof, waxaana la badbaadiyay 26 ruux, halka 84 kale ay ku dhinteen Badda, kadib markii ay degtay Doontii ay saarnaayeen dadkaasi.\nSida ay sheegtay warbaahinta Talyaaniga, ciidammada ayaa sheegay in ay shilkaas ku dhinteen gabi ahaanba dadkii kale ee saarnaa doonta, waxaana ciidanka si gurmad ah ay ku soo badbaadiyeen 26 qof oo Taleefoonka kula soo xiriiray.\nDoonta oo ka amba baxday Liibiya, una socotay Yurub ayaa ku degtay meel afar mayl uun u jirta xeebta magaalada Sabrata ee dalka Liibiya.\nIlaa hada waxa aanan faah-faahin rasmi ah aanan laga helin dadkii saarnaa Doontaasi iyo dalalka ay u kala dhasheen iyo sidoo kale rag iyo dumar inta ay tiradooda kala tahay.\nBadda Liibiya noqotay waddada muhaajiriinta ugu badani ay u maraan Yurub, intii ka dambeysay heshiiskii Turkiga iyo Midowga Yurub ee xakamaynta dadka tahriibka ah.\nDad badan oo dalalka Afrika ka tagay ayaa ku sugan dalka Libya, kuwaasi oo weli haminaya inay tahriibaan oo ay naftooda ku qatalaan Badda Mediterranean-ka.


Madaxweynaha aan waligiis xilka wareejin ee amaanay xil isu dhiibka Farmaajo iyo Xasan Sheekh | Onkod Radio\nMadaxweynaha aan waligiis xilka wareejin ee amaanay xil isu dhiibka Farmaajo iyo Xasan Sheekh\nMuqdisho (Onkod Radio) – Sanadkii 2000 ayay ahayd markii ugu horreysay ee madaxweyne Ismaaciil Cumar Geelle uu ka qayb galo caleemo-saarka madaxda soomaalida. Xilligaas waxaa madaxweynaha Soomaaliya loo doortay Cabdiqaasim Salaad Xassan oo doorashadiisu ka dhacday wadanka Jabuuti, kadib shirkii Carta.\nWaqtigaas mudane Geelle wuxuu ahaa madaxweyne ugub ah oo talada dalkiisa kala wareegay adeerkiisa Xasan Guuleed Abtidoon oo Jabuuti maamulayay labaatan sano.\nInta uusan xilka qaban mudane Geelle wuxuu ahaa sirdoon iyo gacanyaraha adeerkiis oo madaxweyne ka ahaa Jabuuti\nGeelle wuxuu marar kale goob-joog u noqday caleema-saaradii madaxweynayaashii Soomaliya Cabdullaahi Yuusuf Axmed iyo Shariif Sheikh Axmed sanadihii 2004 tii iyo 2009 kii.\nSanadahaas oo idil Jabuuti waxaa ka dhacayay doorahsooyin uu marwalba ku soo baxayay madaxweyne Geelle. Dadka dhaliila waxay sheegayeen in natiijada doorashooyinku ahaayeen kuwo uu isagu jaangoynayay.\nBalse Soomaaliya isbadelladu joogto ayay ahaayeen. Sanadkii 2012 kii waxaa la doortay madaxweyne Xasan Sheekh Maxamuud oo ahaa macalin Jaamacad, sidoo kale waddanka ayaa ka baxay nimaadyo kumeel-gaar ah oo lagu soo maamulayay tan iyo burburkii Soomaaliya. Wufuud culus ayaa yimid wadanka oo ka qayb galayay caleemo-saarka madaxweynaha.\nMar kale, waa kan mudane Geelle oo diyaar u ah ka qaybgalka caleemo-saarka madaxweynaha Soomaaliya, mar afaraad.\n“Waxaan jeclahay inaan kuugu hambalyeeyo doorashada lagu doortay ee sida dimuqraadiga ah laguu doortay” ayuu yiri Geelle oo ka hadlayay munaasabadda caleemasaarka.\nAfar sano kadib markii uu dhamaaday muddo xileedkii madaxweyne Xasan Sheekh Soomaaliya waxay gashay xilli doorasho, sidoo kale Jabuuti waxay u ahayd waqti doorasho.\nDoorashadii Soomaaliya, Waa laga guuleystay Xasan Sheekh oo doonayay in uu markale noqdo madaxweyne. Laakiin Jabuuti sidii la filayay markii afaraad ayaa la shaaciyay guusha madaxweyne Geelle.\nMucaaradka Jabuuti waxay sheegeen in natiijada doorashada la sii ogaa inta uusan bilaaban ololuhu. Dhanka kale madaxweyne Geelle wuxuu wadanka ka masaafuriyay koox weriyaal ah oo ka socday BBC, oo wareysiyo ka qaaday wasiirka arimaha dibadda Jabuuti iyo mid kamid ah musharrixiintii la tartamayay mudane Geelle. Wariyaashu waxay sheegeen in ay haysteen warqad u fasaxeysa in ay ka dhex shaqeeyaan gudaha dalka.\nMarkii ay dhamaatay doorashadaas mar kale waan kan mudane Geelle oo isaga oo madaxweyne “la jecel yahay ah” ka qayb galaya caleemasaarka Madaxweyne Farmaajo.\nDoorashadii ugu dambeysay ee Jabuuti waxay dhacday sanadkii 2021 kii xilligaas oo uu mudane Geelle mar kale olole u galay sidii uu madaxweynimada u sii joogi lahaa. Laakiin isagu war kaas ka duwan ayuu BBC da la wadaagay.\n“Runta haddii aan sheego dadka ayaa igu khasbaya (madaxweyne-nimada).” Ayuu yiri Geelle “Ayaantii dhaweyd anigoon wali hadlinba, ayay dadweynuhu gaar ahaan dhallinyaradu ay igu dhaheen joog ha dhaqaaqin. Markaas ayaan u soo dhigtay inaan markii ugu dambeysay sameeyo (tartanka) oo aan sii joogo.”\nDoorashadan waxaa qaadacay dhamaan xisbiyada mucaaradka ee jabuuti, waxaana la tartamayay Geelle nin ku cusub siyaasadda oo lagu magacaabo Sakariye Ismaaciil Faarax.\nGudoomiyaha Xisbiga ARD ee Jabuuti ayaa yiri: “Doorashada Jabuuti way macno beeshay. Inta masuuliyiintu iscaleema-saarayaanna waxaa sii kordhaya khatarta fowdo iyo xasillooni-darro.”\nWuxuu ka mid ahaa madaxada wadamada geeska Afrika ee ka qaybgalaysa caleemo-saarka madaxweyne Xasan Sheekh\nSaddex iyo labaatan sano kadib madaxweyne Ismaaciil cumar Geelle maanta wuxuu joogaa Mqudisho isaga oo ka qayb galaya caleema-saarka madaxweynihii 6 aad ee xil ka qabta Soomaaliya intii uu isagu maamulayay Jabuuti.\nWuxuu amaanay isabdelka madaxweynayaasha, wuxuuna sheegay in ay guul tahay oo uu ku faraxsanyahay.\nJabuuti waa dal faqri ah. sida uu sheegay Bankiga Adduunka 23% dadka reer Jabuuti waxay ku nool yihiin saboolnimo, sida kuwa dagan xaafadda Balbala ee danyartu ku nooshahay, shaqo la’aantuna waxay joogtaa heer aad u sareeysa.\nHaddaba madaxweynaha jabuuti maka dhabayn doonaa hadalkiisii ahaa in uusan mardambe isa soo sharrixi doonmise wuxuu goob joog u noqon doonaa caleemo-saarro kale isaga oo madaxweyne ah.


Deg Deg: Maxamed Ibrahim Macalumu oo ku dhaawacmay Qaraxii Muqdisho “Isbitaal ayaa loola cararay” |\nDeg Deg: Maxamed Ibrahim Macalumu oo ku dhaawacmay Qaraxii Muqdisho “Isbitaal ayaa loola cararay”\nWarar kale oo haatan kusoo dhacay warqabadkeena Muqdisho ayaa sheegaya in dadkii waxyeelada kasoo gaartay qaraxii Ismiidaaminta ahaa uu ku jiro Wariye Caan ah\nSargaal katirsan shaqaalaha Isbitaal Banaadir ayaa isagoo kusugan halka qaraxa uu ka dhacay waxaa uu inoo sheegay in Warihii Idaacada BBC-da ee magaalada Muqdisho Maxamed Ibaarim Macalimow uu ku dhaawacmay qaraxaas.\nWarka waxaa uu intaas ku darayaa in Wariyahan uu soo gaaray Firirka qaraxan xili uu marayay wadada qaraxa uu ka dhacay.\nSidoo kale Sarkaalkaan dhanka cafimaadka ah ayaa waxa uu sheegay in Macalimow loo qaaday dhanka Isbitaal Madiina isaga oo intaa raaciyay in darawalkii gaariga ku ka xeynayay uu soo gaaray dhaawac halis ah.\n“Macalimow gaarigiisa oo marayay agagaarka halka wax ka dheceen ayaa waxaa gaaray bur bur xooggan isagiina gacanta ayaa wax ka gaareen. Jirkiisa waxba kama muuqdaan hasa yeeshee garabka ayaa wax ka gaareen Isbitaal Madiina ayaa loo qaaday. Darawalkiisa dhaawac halis ah ayaa kamuuqday”, sidaa sarkaalkaan ayaa sheegay.\nSidoo kale qaraxan ayaa sababay dhimasho iyo dhaawac kale oo badan, iyadoo dadka waxyeelada ugu badan ay soo gaartay ay yihiin shacab caruur ubadan\nCiidamada Dowlada iyo kuwa Amisom ayaa isku gadaamay halka qaraxa uu ka dhacay waxaana soconaya Howlgallo Balaaran.


AKHRISO: War-saxaafadeedka lagu diiday Muddo kororsiga ee Galmudug iyo Hirshabelle oo dhammeystiran - Goobjooge.net: Somali News, Somalia news Analysis.\nAKHRISO: War-saxaafadeedka lagu diiday Muddo kororsiga ee Galmudug iyo Hirshabelle oo dhammeystiran\nMadaxda Dawlad Goboleedyada Galmudug iyo Hirshabeelle ee Xubnaha ka ah Dawladda Federaalka Soomaaliya.\nmarkii ay tixgaliyeen marxaladda adag ee uu dalku marayo.\nMarkii ay wadatashiyo qotto dheer layeesheen Bulshada qaybaheeda kala duwan.\nMarkii ay garawsadeen qataraha dhinacyada badan ee uu dalku wajahayo.\nMarkii ay arkeen ismariwaaga siyaasadeed ee ka dhashay arrimaha doorashooyinka dalka iyo baahida loo qabo in xal deg deg ah lahelo.\nMarkii ay arkeen xaaladaha amnidarro ee kusoo kordhay caasimadda Muqdisho maalmihii lasoo dhaafay iyo sida ay usii fidayaan.\nMarkii ay garawsadeen in aanay macquul ahayn in lasii fiirsado xaaladaha isa soo taraya ee aan farxad galinaynin shacabka Soomaaliyeed.\nMarkii ay garwaaqsadeen baahida loo qabo qaadashada go’aamo badbaadinkara mustaqbalka Dalka iyo Dadka Soomaaliyeed.\nWaxay soo saareen War murtiyeedkaan.\n1- Waxaan ka xunnahay dhacdooyinkii ka dhacay Caasimadda Muqdisho maalmihii lasoo dhaafay, waxaana ka tacsiyaynaynaa Dadkii ay waxyeeladu kasoo gaartay dhacdooyinkaas.\n2- Dhacdooyinkaas waxaan u aragnaa in ay nasiib-darro ku yihiin hanaanka Dawlad-dhiska Soomaaliya, si gaar ah shacabka ku nool caasimadda Muqdisho oo aan mudnayn in dib loo xusuusiyo waqtiyadii adkaa ee ay soo mareen.\n3- Waxaan isla qaadanay in ay dalka si deg deg ah uga dhacdo doorasho meeshana laga saaro nuuckasta oo ah muddo kordhin ah.\n4- Waa in doorashada lagu galaa heshiiskii 17-kii september 2020, maadaama uu yahay kan kaliya ee lagu heshiiyay.\n5- Waa in la joojiyaa meeshana laga saaraa waxkasta oo caqabad ku noqonkara ama horay ugu noqday hirgalinta heshiiskii 17-kii september.\n6- Waxaan ugu baaqaynaa Madaxda Dawlad-goboleedyada kale ee dalka in ay ka qaataan kaalinta uga aadan sidii loo fulinlahaa heshiiskii 17-kii September.\n7- Madaxda DFS, waxaan ka codsanaynaa in ay si dhaqso ah uqaadaan dhamaan talaabooyinka lagama maarmaanka u ah fulinta heshiiskii 17- september si dalku u aado doorashadii lagu heshiiyay.\n8- Waxaan ugu baaqaynaa dhamaan dhinacyada ay khuseeyaan arrimaha taagan ee Soomaaliya in ay ka fogaadaan wax kasta oo keenikara kala fogaansho iyo xasiloonidarro taas badalkeedana la muujiyo qalbiwanaag iyo masuuliyad\n9- Waxaan usoo jeedinaynaa Qaybaha kala duwan ee Ciidamada Qalabka sida in ay ka fogaadaan waxkasta oo keenikara amnidarro kuna ekaadaan waajibaadka qaran ee Dastuurku ucayimay isla markaana aanay ku milmin arrimaha Siyaasadda.\n10- Guud ahaan Shacabka Soomaaliyeed waxaan ugu baaqaynaa in ay meel uga soo wada jeestaan cidkasta oo khatar ku ah amniga iyo wadajirka umadda Soomaaliyeed.\n11- Beesha Calaamka waxaan uga mahadcelinaynaa taageerada joogtada ah ee lagarabtaaganyihiin Soomaaliya, waxaanan ku dhiirigalinaynaa in ay sii wadaan dadaalkooda.\nPrevious articleGalmudug iyo Hirshabelle oo ka hor yimid Muddo kororsiga Farmaajo (Akhriso: War-saxaafadeed Xasaasi ah)\nNext articleRa’iisal Wasaare Rooble oo ku dhawaaqay in Doorasho la aadayo (War-saxaafeed lama filaan ah)


Ciidanka Israa'iil oo lagu eedeeyey xadgudbyo - BBC News Somali\nCiidanka Israa'iil oo lagu eedeeyey xadgudbyo\n5 Maajo 2015\nHay'ad u dooda xuquuqda aadanaha oo la yiraahdo Breaking the Silence ayaa sheegaysa in ay maclumaad ay ka uruurisay ku dhowaad lixdan Askeri ay ku ogaatay in ciidamada Israa'iil aanay u hoggaansamin xeerka dagaalka intii uu socday dagaalkii Israa'iil ay ku qaaday Qaza sanadkii tagay.\nHay'adda ayaa mudo 8 bilood ah waxay cadeymo ka uruurinaysay askartii ka qeyb qaatay dagaalka ay Israa'iil waxayna ku eedenaysaa Miletariga Israa'iil in uu xoojinayey hanaanka ah in la toogto qof walba iyadoo aanan la tixgelin cidda uu yahay.\nWaxay sheegaysaa hay'adda in arrintan ay sababtay dhimashada boqolaal falastiniyiin shacab ah dagaalkii 50-ka maalmood socday oo ay Israa'iil ku qaaday Qaza.\nMid ka mid ah askarta ka qeyb qaatay dagaalka ayaa hay'adda u sheegay in lagu amaray in ay toogtaan cid kasta oo ay ugu tagaan Qaza. Waxa naloosheegay buu yiri in halkaas ay tahay halis, haddii aanan arkin qof lulaya mara cad ama gacmaha kor u taagayana waa in aan toogano, Intaas ayuu raaciyey\nMid kale oo ka mid ahaa qeynta farsamada ayaa hay'adda u sheegay in markii uu dagaalka bilawdayba loo sheegay in ay toogtaan oo ay dilaan, taasi oo micnaheedu yahay buu yiri in hoggaanka ciidanka Israa'iil uu u arkayey in Qaza aanay kunoolayn dad shacab ah.\nDhinaca kale Colonel Peter Lerner oo ah afhayeenka ciidamada Israa'iil ayaa sheegaya in kooxdani Breaking the silence ay ay diiday in ay la wadaagto Israa'iil maclumaadka ay uruurisay\nDagaalkii dhax maray ciidamada Israa'iil iyo maleeshiyadda Qaza waxa ku dhintay ugu yaraan 2, 189 qof oo ku dhowaad 1500 oo ka mid ay ahayeen dad shacab ah sida ay sheegtay Qaramada Midoobe.


Kalonzo Musyoka oo ballanqaaday waxbarasho dugsiyada sare oo bilaash ah haddii isbahaysiga OKA uu ku guuleysto xilka madaxtinimo | Star FM\nHome Wararka Kenya Kalonzo Musyoka oo ballanqaaday waxbarasho dugsiyada sare oo bilaash ah haddii isbahaysiga...\nKalonzo Musyoka oo ballanqaaday waxbarasho dugsiyada sare oo bilaash ah haddii isbahaysiga OKA uu ku guuleysto xilka madaxtinimo\nHoggaamiyaha xisbiga Wiper Kalonzo Musyoka ayaa sheegay in haddii isbahaysiga OKA uu ku guuleysto xilka madaxtinimada ee doorashada guud soo socota uu dalka ka hirgelin doono waxbarasho dugsiga sare oo lacag la’aan ah .\nIsagoo ka hadlayay deegaanka Yatta ee ismaamulka Macahakos, ka dib markii uu martigeliyay wafdi ka kooban kooxo haween ah oo ka kala yimid 12 dowlad deegaan oo ku yaalla gobolka bartamaha dalka, ayuu sheegay in wadanku u baahan yahay in la maalgashado sidoo kalena la dhiso tayada waxbarashada heer dugsi hoose ilaa heer jaamacadeed.\nMadaxweyne ku xigeenkii hore ee dalka ayaa sheegay in uu dhowr muhiim ah ka qaatay guulihii dhaxalka madaxweynihii hore ee howlgabka noqday Mwai Kibaki oo talada wadanka hayay intii u dhexeysay sanadihii 2002-dii ilaa 2013-kii.\nWaxaa uu xusay madaxa xisbiga Wiper in xilligaasi uu kula taliyay Mwai Kibaki in dugsiyada hoose laga dhiga kuwa bilaash ah.\nWaxaa uu intaa ku daray in taasi uu soo celin doono haddii la doorto mid ka mid ah musharraxiinta xilka madaxtinimada ee isbahaysiga (OKA).\nPrevious articleAdeegyada M-PESA oo saacado xanibnaan doono laga bilaabo caawa\nNext articleFaahfaahin:Qarax ka dhacay inta u dhexeysa Muqdisho iyo Afgooye


Michael Keating oo ka hadlay arrimaha ugu muhiimsan Shirka London – Balcad.com Teyteyleey\nIyadoo maalinta khamiista uu magaaladda London ka furmayo shir Caalami ah oo lagaga hadlay arrimaha Soomaaliya ayaa wakiilk gaar ah ah ee qaramada midoobay u qaabilsan arrimaha Soomaaliya Micheal Keating wuxuu sheegay in dowladda Soomaaliya ay haysato fursad qaali Get the best Xalatan deals at our online store today! Take a look at our offers and buy your Xalatan for only 62.15 USD! ah oo ay ku soo bandhigto waxyaabaha mudnaanta u leh iyo in laga wad-hadlo iskaashiga dhaxmaraya dowladda Soomaaliya iyo beesha caalamka.\nKeating oo wareysi siiyey barnaamijka Tubta Nabadda wuxuu sheegay in shirka looga hadli doono maalin-galin lagu sameeyo dhaqaalaha Soomaaliya iyo qaab dhismeedka mustaqbal ee ciidamada amniga dalka yeelanayo.\nWuxuu kaloo xusay in ajendaha shirka sidoo kale looga hadli doono heshiisyada dhaxmaray dowladda federaalka ah iyo dowlad goboleedyada, sida awood qaybsiga, canshuuraha, qaybsiga daqliga, kheyraadka dalka uu leeyahay, dib u eegis lagu sameeyo dastuurka dalka iyo sidoo kale sidii lagu gaari lahaa doorasho qof iyo cod ah.\nErgayga gaarka ahi wuxuu tilmaamay inuu ku faraxsan yahay in shirka lagu casuumo madaxweynayaasha Maamul goboleedyada dalka oo ay tahay arrin aad u muhiim, waxaana uu qiray in Madaxweynaha dowladda federaalka Maxamed Cabdullaahi Farmaajo uu yahay hoggaamiyaha qaranka Soomaaliya.\nSomaliland: “Shirka London nama Khuseeyo, laakiin wixii Soomaali ahaan loo bixinayo qeyb ayaynu ku leenahay” (Dhageyso)


Jwxo-shiil: Dad waxaan Ugu Jeclahay, Habraha Buufisku Dilooday ee in ay Hadalka Dhagaystaan Jecel oo ay Taydu Ugu Horeyso – Rasaasa News\nNov 1, 2009 Jwxo-shiil, Jwxo-shiilo\nJwxo-shiil iyo beeshiisa, oo qolkii Hindida ee buufiska Southal barito habro uu buufis baro ka dhigtay beeso kaga qaadanaya, waxaanuna bulshada ku baraarujinaynaa in ayna dhag u dhigin sawirada ay bari ku arki doonaan boggaga beenta Jwxo-shiil, waana uun habro buufis hayo oo loo sheekaynayo.\nHadii uusan ruux xishoon ama uusan ku dhaqmin anshaxa Islaamka waxa walba waa uu sameeyaa, waxaana uu u dhaqmaa had iyo goorba sida ciyaal suuqa amaba ruux waalan oo kale, dhadhankuna wuu ka tagaa.\nJwxo-shiil, oo aduunka oo dhan laga daawaday todobaad ka hor, kol uu soo horfadhiistay TV caalamiga ah ee Universal, lana kulmay wacdaro uu waano ku qaato nin wayni, ayeyna kaba dhaadhacsanayn in uu soo gaadhay wax khayeysiin ah. TV oo ay daawanayeen Milaayiin Somali ah, ayaa waxaa Jwxo-shiil lagu waydiiyey su,aalo waxaana lagu qiray in uu yahay dambiile weyn oo dhagar ka galay halganka Somalida Ogadeeniya. Jwxo-shiil waa sideedtan jirin uuna dhimirkiisu fiicnayn, waligiiban qawl dharban ma sheegin, kha,inimona way u dheertahay, waxaana ku idil Jwxo-shiil calaamadaha lagu sheegay Ehelunaarka.\nJwxo-shiil, ayey kooxdiisu ka kooban tahay dadka leh sifooyinkan; Haweenka waaweynaaday ee aan raga lahayn ee xishoodka daran buufiskuna wareeriyo oo iyagu kaliya ka hela in meel la isugu yimaado oo ay ka yaraha had hadlaan ama ay dhagaystaan dad had hadlaya. Wiilsha yar yar ee ciyaal suuqiinta ah ee iskuulada lagu kari waayey shaqan haba sheegin hadalkeeda, kuwaas oo badankooda ay dhaleen habraha buufisku daashaday oo jecel in ay kaga ilaaliyaan wiilasha daroogada, Gabdhaha da,ada yar ee Jwxo-shiil taageera, ayaa ah kuwo ugu yaraan hal mar la furay oo wata Ilmo aan Aabe lahayn [single mothers], kuwaas oo la,a wax la hadla oo iyaguna naf ka daya wiilasha ciyaal suuqa ah ee ay dhaleen habraha buufiska. Waxaa kale oo Jwxo-shiil taageera Odayaal waaweynaaday oo aan waligood waxba guursan reerna lahayn oo intooda badani ay qaadka ka baryootamaan meelaha ay dadka noocaas ah isugu yimaadaan.\nJwxo-shiil, waxaa uu shir u qabtaa dadka noocaas ah ee uu buufisku kadeeday ee ay takhaatiirtu kula taliyeen in ay dadka la sheekaystaan, dadkani waxay soo huwadaan calamo midaba leh iyo masaro midaba leh. kolka ay hoolka yimaadaan waxaa loo saaraa muusic kolkaas ayey istaagaan oo ay ciyaaraan, kolka ay xoogaa dhididaan ayey hadal bilaabaan iyaga oo isweydiinay ma soo qadaysay xageed caawa fadhiisanaysaa, wiilkii ma laga furay katiinadii lugta kaga xidhnayd, gabadhii ninkii ma u soo noqday iyo hadalo noocaas ah oo lagu yaqaan bulshada inteeda xun.\nWaxaa meeshaas ka hadla kuwo buufis la il xun oo ay habruhu ugu yeedhaan in ay halgamaa yihiin, oo kolka aad indhahooda fiiriso aad is odhan ruuxani muxuu la ooyayaa, oohina ma aha ee waxaa buuxiyey indhahooda biyo ay ugu wacan tahay fadhi badan iyo hurdo badan, dal tabyo weyna iyo daalna wuu ka muuqdaa. kuwa isugu yeedha halgamayaal ee Duqayda, kurayda ciyaal suuqa ah, habraha iyo caruurta hoolka ku madadaaliya waa kuwo aan waligood wadankii tagin, waxayana habraha u sheegaan in uu dagaal ka socdo dalka oo todobaadkan dhaxdiisa ay dhaceen ilaa iyo toban dagaal, kolkaas ayey mashxaradaan oo ay cuntadu u furantaa habraha.\nWaa sababtaas sababta uu Jwxo-shiil, labadii todobaadba hal mar u tago qol ay habro iyo odayaal idho la,a isugu yimaadaan oo uu isaga laftigiisu ka mid yahay.\nHadaba maalika bari ah Jwxo-shiil iyo kooxdan aan idiin sharaxnay waxay isugu iman doonaan qol ku dhaw guriga Jwxo-shiil, halkaas ayeyna muusik maskaxdooda rogta ku dhagaysan doonaan, waxaana sheekooyin been ah u sheegi doona been hawaas Jwxo-shill iyo kuwo kale oo ilmaynaya.\nSidaas daraadeed hadii aad bari ku aragtaan boggaga beenta ee Jwxo-shiil run ha moodin, waa sawiradii lagu hodi jiray dadka halganka taageersan ee lagu maali jiray habraha buufisku barada ka dhigtay.\nWaxaa kale oo haya ciilkii Jwxo-shiil ka raacay waraysigii TV Universal oo uu doonayo been uu ku maydho wixii ka raacay, taas oo aan suurto gal ahayn.


Home News Waa imisa tirada Shabaabkii Danad ay ka qabteen Deegaanka Toora tooroow\nWaa imisa tirada Shabaabkii Danad ay ka qabteen Deegaanka Toora tooroow\nXubno ka tirsan Ururka Al Shabaab oo lagu qabtay deegaanka Toora Toorow ee Gobolka Shabellaha Hoose ayaa waxaa la keenay Magaalada Muqdisho.\nCiidanka Kumaandooska Danab ee ka tirsan Xoogga Dalka ayaa Isniintii shalay bilaa dagaal kula wareegay gacan ku haynta Toora Toorow, waxaana u suurta-gashay inay gacanta ku soo dhigaan toban xubnood oo Shabaab ka tirsan, kuwaa oo laba ka mida ay Saraakiil yihiin.\nIsmaaciil Mukhtaar Cumar (Oronjo), Afhayeenka Wasaaradda Warfaafinta ayaa xaqiijiyay in Magaalada Muqdisho la keenay tobankii xubnood ee lagu qabtay deegaanka Toora Toorow.\nAfhayeenka ayaa sharaxaad ka bixiyay waxa ay isugu jiraan xubnaha lagu qabtay hawlgalkii Toora Toorow, isagoona cadeeyay in laba ka mida ay horjoogayaal yihiin.\n“Ciidanka Danab oo hawlgal qorsheysan ku qaaday Toora Toorow ayaa waxaa u suurta-gashay inay gacanta ku soo dhigaan Madaxii Garsoorka ee Maxkamadda Al Shabaab ee Toora toorow, Macalin Abuukar iyo Madaxii Zakaawaat-ka ee Al Shabaab. Waxaana lala soo qabtay sideed kale oo ka tirsan argagixisada Al Shabaab.” Ayuu yiri Afhayeenka oo la hadlay Warbaahinta gudaha.\nIsmaaciil Oranjo ayaa sheegay in deegaanka Toora Toorow uu ahaa mid ay Shabaabka ku dhibaateen jireen shacabka Soomaaliyeed, sidoo kalena ay qaraxyada ka soo abaabuli jireen, sida uu yiri.\nAl Shabaab ayaan ka hadlin gulufka ciidan ee looga kiciyay deegaanka Toora Toorow oo muddo dheer, ay ka arrimineysay.


Wararka Maanta: Jimco, Mar 9 , 2018-Mareykanka oo cunaqabateyn saaray labo sarkaal oo ka tirsan Al-shabaab\nJimco, Maarso, 09, 2018 (HOL) - Dawladda Maraykanka ayaa Liiska Argagixisada ku dartay Laba xubnood oo kale oo ka tirsan taliyayaasha Ururka Al-Shabab.\nSaraakiisha ayuu Mareykanku ku tilmaamay in ay yihiin argagixiso caalami ah, waxayna kala yihiin Axmed Iimaan Cali iyo Cabdifataax Abuubakar Cabdi waxaana wasaaradda Arrimaha Dibedda ee Maraykanku sheegtay inay halis weyn ku yihiin amniga muwaadiniinta Maraykanka, amniga qaranka Maraykanka, siyaadadda arrimaha dibedda iyo dhaqaalaha Maraykanka.\nMaraykanku waxaa uu sheegay in Axmed Iimaan Cali uu madax kasoo ahaa garabka Kenya ee ururka Al-Shabab tan iyo sannadkii 2012-kii isla markaana uu agaasimay hawllgallada ururka eee gudaha Kenya, waxaana lagu sheegay warka qoraalka ah ee kasoo wasaaradda arimaha dibedda Maraykanka in hawlgallada uu maleegay ay bartilmaameedsadeen weerarkii lagu qaaday ciidamada Kenya ee magaalada Ceel-Cadde.\nDowladda Mareynkanka ayaa dhinaca kale waxaa ay sheegtay in sannadkii 2015 Kenya ay liiska argagixisada ku dartay Cabdifataax Abuubakar Cabdi iyadoo la tuhunsan yahay inuu ka tirsan yahay Al-Shabab taliyayaashiisa Kenya. Waxa kale oo loo doonayaa in uu ku lug lahaa weerraradii dadka badan ku dhinteen ee sannadkii 2014-ka ee lagu qaaday Mpeketoni, Kenya weeraradaasi oo ay ku dhinteen dad ku dhow 60 qof.


Siemens iyo Bentley Systems waxay xoojinayaan isbahaysiga istiraatiijiyadeed iyo dadaallada maalgashiga wadajirka ah - Geofumadas\nKordhinta cusub ee la-socda ayaa ka dhigaysa jawiga xogta ku xiran ee Teamcenter iyo Bentley si loo kordhiyo wax-soo-saarka beeraha, dardar gelinta iyo dhimista kharashaadka.\nIstaraatiijiyadda cusub ee casriga ah ee casriga ah waxay abuureysaa mataano iyo jaanis dhab ah oo geedi socodka iyo geedaha jireed si ay u maareeyaan kakanaanta iyo isku dayaan waxqabadka dhirta caqliga ah.\nSiemens PLM Software ayaa ku dhawaaqay maanta la Systems Bentley, shirkadaha isku dhafan si fiican siiyaan mashaariicda, isku faylalka Teamcenter® la ProjectWise iyo Bentley ku xiran jawiga xogta (CDE) xal. Teamcenter waa maaraynta nidaamka maamulka wax soo saarka nolol-wareegga (PLM) ugu isticmaalo dunida oo dhan iyo waa madal ay iskaashanayaan ProjectWise loo gaarsiiyo mashruuca 43 50 oo ka mid ah shirkadaha ugu wanaagsan ee design ee Engineering News Record. Heshiiska cusub sii isbahaysiga istiraatiijiyadeed ee Siemens iyo Bentley lagu dhawaaqay in 2016, oo si gaar ah loo ballaariyo aragti ganacsi iyada oo injineernimada maamulka barnaamijka iyo dhismaha mashaariicda.\nMarka loo guurayo teknolojiyada dhijitaalka ah, shaqada injineerada iyo dhisayaashu waxay sii kordhayaan iyagoo kusalaysan duruufaha dijitaalka ah iyo waxyaabaha dijitaalka ah ee ku xeeran iyo gudaha mashruucyadooda kaabayaasha ah,,\nayuu yiri Greg Bentley, oo ah Maamulaha Bentley Systems.\n“Maaddaama aan warshadeynayno gaarsiinta mashruuca, waa wax aan ku faraxsanahay inaan la shaqeyno Siemens si aan u kordhinno gaaritaanka barnaamijyada dhijitaalkayaga ah ee CDE ee ka baxsan mashaariicda shaqsiyadeed ee shaqsiyadeed. Isku-darka isugeynta 'Teamcenter PLM', isku xirnaanta mataanaha dhijitaalka ah ee mashruucan ayaa hadda ku fidin kara duruufaha ganacsigooda oo ay u sii ballaarin karaan qaybaha wax soo saarkooda: horumarinta kaabayaasha iyada oo loo marayo DNA dhijitaalka ah! «\nTaasoo keentay awoodaha nidaamka injineernimada iyo maamulka shuruudaha in Teamcenter, iyo jilidda meertada nolosha loogu talagalay ka kooban, ayaa haatan la dhammaystirayaa Bentley CDE ku daray inuu soo qabto mashruuca digital mataano. Labada mataano ee mashiinka mashruuca ayaa si toos ah u dhigma iskudhafka dhijitaalka ah iyo isbeddelka isdhexgalka ee isugeynta mashruuca, kaas oo u oggolaanaya dib u eegis joogto ah oo dibadeed. Tirinta warshad laga bilaabo bilawga mashruuc ayaa u oggolaanaysa isu-geynta iyo faafinta xogta qaab habboon oo la maareyn karo. Iyadoo lagu xirayo naqshad digital ah oo leh nambar casri ah, shirkaduhu waxay yareeyn karaan kharashyada bixinta mashruuca waxayna ka fogaanayaan qiimaha kharashka badan, waxayna hagaajin karaan dhaqdhaqaaqa hawlaha iyada oo kordhinaysa wax soo saarka beeraha iyo yaraynta kharashyada hawlgalka. Shirkaduhu hadda gaari karo socodka shaqada digital taxan daboolaya dhaqaalaha mashruuca, maamulka barnaamijka oo gacanta ku mashruuca si loo dardar-bixinta mashaariicda, yareeyo kharashka xad-dhaaf ah iyo in la wanaajiyo natiijada mashruuca u waafaqayaan ujeedooyinka.\nShirkadaha tamarta iyo adeegga dadweynaha, tusaale ahaan, la siiyay saadaalinta tamarta, shirkadu waa inay si firfircoon uga shaqeeyaan marka ay fulinayaan mashaariicda horumarinta dhaqaalaha. Dhaqan ahaan, mashaariicdan qaaliga ah oo qaali ah ayaa leh kooxo badan oo ka baxsan injineernimada iyo dhismaha, kuwaas oo si madaxbannaan u shaqeeya mashruuca. Teamcenter kordhin loo marayo bixinta mashruuca, CDE ogol aragti ka badan lagu daydo wireless digital xiran 2D iyo 3D dynamically maamulo si ay u muujiyaan xaaladda mashruuca. Tani waxay u ogolaaneysaa design milmaan xog joogto ah iyo injineernimada, la heli karo aragga iyo falanqeey, sida ku haboon, by xubnaha kooxda guud ahaan silsilad ganacsi iyo sahayda. Daydo daraysa injineernimada iyo dhismaha mashaariicda ee sidan dhafan ogolaanaya thay kala duwan oo dhan geeddi-socodka maamulka mashruuca si rajayn dhibaatooyinka nolosha dhabta ah iyo go'aan qaadasho xog dheeraad hoos faham-waqtiga dhabta ah ee saamaynta isbedel naqshadeynta. Xalku wuxuu diyaar u noqon doonaa suuqa bilowga 2019.\n«Mulkiileyaasha / hawl wadeenada iyo injineerinka, iibsashada iyo dhismaha (EPC) shirkadaha warshadaha waxay u baahan yihiin inay yareeyaan kharashaadka ayna gaarsiiyaan mashaariic si hufan, iyo xalkaan cusub ee dhijitaalka ah wuxuu u fududeynayaa habsami u socodka howlaha xogta ku saleysan barnaamijyada iyo geedka »,\nayuu yiri Tony. Hemmelgarn, Agaasimaha Maamulka Siemens PLM Software.\n"Ayadoo la adeegsanayo teknolojiyada mataanaha dijitaalka ah, xalkaani wuxuu u oggolaanayaa xogta injineernimada in ay dhexmarto daneeyayaasha mashruuca caasimadda, waxayna aqbali doontaa kiisas badan oo adeegsiga warshadaha ah."\nSiemens PLM Software, unit ganacsiga ee Siemens Digital Factory Division ah, waa bixiye keentay caalami ah oo xal software in la wado isbadal digital ee warshadaha, abuurista fursado cusub saarayaasha si ay ugaaraan hal-abuurnimo. Xarunteeduna tahay magaalada Plano, Texas, iyo in ka badan 140,000 macaamiisha adduunka oo dhan, Siemens PLM Software shirkadaha ka kooban shaqeeya inay u beddesho hab fikradaha soo noolaaday, waxyaabaha jidka waxaa la soo saaray iyo sida taas oo badeecooyinka iyo hantida loo isticmaalo oo la fahmo. Wixii macluumaad dheeraad ah ee ku saabsan alaabta iyo adeega Siemens PLM, booqo www.siemens.com/plm.\nSiemens AG (Berlin iyo Munich) waa u xoogga caalami ah farsamada ka dhigan heer sare injineernimada, hal-abuurnimo, tayada, isku halaynta iyo internationality badan 170 sano. Shirkaddu waa mid firfircoon aduunka oo dhan, diiradda saaraya aagagga korontada, farsamada iyo dhijitaalka. Siemens waa mid ka mid ah soo saarayaasha adduunka ugu ballaaran ee tiknoolajiyada tamarta tayada iyo kheyraadka kaydka ah. Siemens waa bixiyaha hoggaamineed ee xal hufan ee korontada iyo gudbinta xoog iyo waxay horyaal ee kaabayaasha xal bixiyaha, iyo sidoo kale xal qalabaynta, eryi iyo software for warshadaha. Shirkadda ayaa sidoo kale waa bixiyaha hoggaamineed ee qalabka imaging caafimaad, sida nidaamyada lagu xisaabiyaa si raajito iyo magnetic resonance imaging, iyo hoggaamiye ee Baadhista shaybaarka iyo IT kiliinikada. Sannaddii 2017 maaliyadda, taas oo ku dhamaatay on September 30 2017, Siemens ahaan dakhliga of € 83.0 bilyan oo dakhliga saafiga ah ee € 6.2 billion. Dhamaadkii Sebtembar ee 2017, shirkaddu waxay hareeraha shaqaalaha 377,000 ee adduunka oo idil ka socotay. Macluumaad dheeraad ah waxaad ka heli kartaa internetka www.siemens.com.\nBentley Systems waa hogaamiye caalami ah bixinta injineerada, injineero, xirfadlayaasha geospatial, constructors, iyo milkiilaha-wadayaasha xal dhamaystiran si loo horumariyo howlaha design software, dhismaha iyo kaabayaasha. Isticmaalayaasha Bentley waxay ka faa'iidaystaan dhaqdhaqaaqa macluumaadka kudhisan maaddooyinka iyo dhammaan wareegyada wareegga nolosha ee dhismaha si ay u fuliyaan mashaariic iyo hantidooda wax qabad wanaagsan. xal Bentley ka mid ah codsiyada Qaabaynta macluumaad MicroStation, adeegyada iskaashi ee ProjectWise in la hirgaliyo mashaariicda iyo adeegyada hawlaha isku dhafan AssetWise si loo gaaro kaabayaasha caqli badan, dhammaystirayaa adeegyada dhamaystiran maamula bixiyo qorshaha guul shakhsi ahaan\nWaxaa la aasaasay 1984, Bentley waxay qabatay saaxiibbo 3.500 ah oo ka badan wadamada 50 waxaana ay wadada u socotaa in ka badan heerka dakhliga sanadka ee $ 700 million. Tan iyo 2012, Bentley waxay maalgelisay in ka badan $ $ billion ee 1 ee cilmi baarista, horumarinta iyo iibsiga. Www.bentley.com\nPost Previous" Hore Kuwa ku guuleysta abaalmarinta “Sannadka Kaabayaasha”\nPost Next 6 daabacaadda geo-engineering ee bilaash ahNext »


Faallo: Soomaaliya iyo Ordogaaniyada casrigan - Caasimada Online\nHome Dunida Faallo: Soomaaliya iyo Ordogaaniyada casrigan\nFaallo: Soomaaliya iyo Ordogaaniyada casrigan\nMadaxweynaha Turkiga, waxuu ka gudbay Magaca Madaxweyne ee uu dalkiisa ku wato. Waxuu u wareeegay fikrad ama Mabda,a Caalami oo magaciisa la mataan ah(Ordaganiya) taana waxuu ku mutay Guulaha uu ka gaaray gudaha dalkiisa & Siyaasadda Dibada, asagoo ka duulaya Mabda,a Islaami oo madax banaan.\nMadaxweyne Oradagan waxuu ka soo degay Garoonka Muqdisho, oo muddo ka caaganaa in madaxweyne lagu arko. Waxuu taakuleyn & gar-gaar siiyay Malaayiin soomaali, sidoo kale Turki waxay noqotay Dowladdii Caalamka u horeysay ee Khasanadeeda lacag uga qorta Khasanada Dowladda Soomaaliya.\nOrdaginayada Afrika waxaa la dhihi karaa Somaliya ayeey ka bilaabatay, laakiin waji ka duwan kuwii ka horeeyay , sida Sudan, Chad, Tunis & Masar oo hadda soo noqod loo filayo. Soomaliya Xaalka Ordaginaya marki ay timid ma jirin wax gadasho & bee c ah oo dhex mari karay Soomaaliya & Turkiga, Sidaa darteeed biloowgeedi ilaa hadda waxaa muuqda In Ordaginaydu tahay Mabda, a quuudiya Soomaaliya dhan walba.\nOrdaginayada Soomaaliya waxaa culeys ku haya Dowladaha Khaliijka (Saudi, Imarat) oo u arka in ay tahay Faro galin Siyaasi oo ayaga Cadow ku ah. Waxeyna geeed dheer & mid gaaban u koreen sidii ay u joojin lahaayeen ama ugu yaraan u hakin lahaayeeen . Waxaa tilmaan mudan oo waliba yaab ah in Ordaginayada Soomaliya Hormuudkoodi u horeey ay hadda Xubno Fir-fircoon u yihiiin Dowladaha Diidaan Faafinta Ordaganiyada Soomaaliya.\nMudane Shiikh Shariiif haddii ay maxkamduhu abuureen Kolki uu Xukunka yimid, waxaa la dhihi karaa Ordagniyada ayaa Laf dhabar u noqotay jiritaanka Dowladda Shiikh Shariiif. Sidoo Kale Madaxweyne Xasan Shiikhii hore waxaa Khasanad u aheyd Ordaganiyada oo malaayiin Dolar bil walba siin jirtay. Intaa waxaa ka daran in Mabda,a Ordaganiyadu uu naas nuugay IKhawaan Muslimiinka Caalamiga ah. Labadan aan magacaabay & xubno ka sii badan waxay ka tirsanayihiin ama ay ahaan jireen Xarakaadka Islaamiga ee Ikhwaanka Caalamiga ka soo jeeeda.\nMiisaan yarida & garowsha la,aanta Mabda,a ee intaa la eg, waxey qiimo tireysaa kalsoonida lagu qabi karo Hoggaamiye Soomaali oo Mabda,a ama dan lagula saaxiibo. waana dabeecad Soomaali oo nala mataan aheyd inti aan Diblomaasiyad & Siyaasad Dibad ku jirnay.\nHaddiii Dabeecada Soomali e eReer Guuraanimada & Xamaasada ku qotonta, ay Khatar ku tahay Mabada,a Ordaganiyada, ogoow ayadana waxaa ka sii Khatar badan in Ordaganiyadu noqoto Muuqaal wanaagasan oo ka dambeeeeya Dano guracan oo aan qiimeyn aayaha Shacabka & danta Dalka .\nQeexida Qodokan & caddeyntiisa waa in oo mar kale & qoraal xiga.


Al-Shabaab hoobiye tuurayay oo lagu qabtey Muqdisho\nMUQDISHO, Soomaaliya - Ciidamada amniga dowladda Soomaaliya ayaa gacanta ku dhigay nin ay sheegeen inuu katirsan yahay Kooxda Al-Shabaab, kaasoo sawiradiisa warbaahinta loo soo bandhigay.\nMaxamed Xuseen Cali ayaa magaciisa lagu sheegay ninkan, oo booliska ay qabteen isagoo hoobiye ku tuurayay degmada Deyniile, oo ku taalla waqooyiga Caasimadda, taasoo kamid ah goobaha ugu amniga xun, oo Al-Shabaab ka buuxdo.\nAl-Shabaab ayaan ka hadlin arintan, laakiin waxaa xusid mudan in mudooyinkii dambe ay soo kordheen weerarada hoobiyeyaasha ee lagu bartilmaameedsado goobo dowladeed oo ay kamid tahay Villa Soomaaliya.\nHay'adaha amniga Dowladda Soomaaliya ayaa ku fashilmay inay kahor tagaan weerarada hoobiye isla gudaha magaaladda Muqdisho laga soo tuuro, kuwaasoo lagu soo beego xiliyadda xaalad siyaasadeed dalka ka jirto.\nSidoo kale, waxaa madaafiicda lagu weeraraa Xalane, oo ah xarun ay degan yihiin UN-ka, Safaaradaha reer galbeedka, hay'ado kale oo caalami ah iyo Taliska AMISOM, waana meel kamid ah goobaha sida aadka ah amnigooda loo ilaaliyo.\nMadaafiic lagu garaacay Saldhiga Turkiga ee Muqdisho\nSoomaliya 12.05.2018. 11:05\nShacabka Muqdisho ayaa hurdada kasoo toosiyay dhawaqa madaafiicda lagu garaacay...\nQaraxyo iyo weerar hoobiye oo ka dhacay Muqdisho\nSoomaliya 16.05.2018. 22:30\nGabar Wariye ah oo lagu dhaawacay Muqdisho\nSoomaliya 28.06.2018. 21:46\nToogasho ka dhacay Muqdisho iyo Fahfaahino laga helayo\nSoomaliya 26.06.2018. 22:50\nTrump oo ka hadlay askarigii Mareykanka ee lagu dilay Soomaaliya\nSoomaliya 09.06.2018. 11:13\nMas'uul lagu dilay Muqdisho iyo wararkii ugu dambeeyay\nSoomaliya 21.05.2018. 10:33\nSoomaliya 28.03.2018. 22:56\nQarax Gaari oo goordhow ka dhacay Muqdisho\nSoomaliya 25.03.2018. 16:20


10-Kamid Jilayaasha Bollywoodka Ee Jirkooda U Bedeleen Doorka Filmkooda Dartiisa (+Sawiro) | Filimside.net\nHome » Nolosha Jilaayaasha » 10-Kamid Jilayaasha Bollywoodka Ee Jirkooda U Bedeleen Doorka Filmkooda Dartiisa (+Sawiro)\n10-Kamid Jilayaasha Bollywoodka Ee Jirkooda U Bedeleen Doorka Filmkooda Dartiisa (+Sawiro)\nJilayaasha Bollywoodka sameenta filmada dhib badan ayee ka maraan halka daawadyaasha si raaxo leh ku daawadaan fariinta filmka laga soo dhigay.\nWaxaa jiraan jilayaal fara badan kuwaaso dhib badan u maraan sidii ay doorkooda shaashada kaga dhabeen lahaaeyn waxayna sameeyan marna miisaankooda ayee sare u qaadaan marna miisaankooda ayee dhiman.\nJilayaashas shaashada horteeda kaga dhabeenayaan doorka waxaa kamid ah Aamir Khan, Hritik Roshan, Rajkumar Rao iyo kuwa kale waxayna sameyeen doorar ay u bareeran dadaal fara badana u bixiyaan.\nFadlan Halkaan Hoose Kaga Bogo 10-kamid Ah Jilayaasha Bollywoodka Ee Door Dartiisa Jirkooda Is Bedel ugu Sameyeen..\nSuper Star Hritik Roshan filmkiisa Gzaarish waxuu ku jilaa qof miisankisa culus inyar sido kalena kursiga curyaamiinta ku fadhiya waxuuna mashruucan dartiisa sare ugu qaaday miisaankisa oo uu kordhiyay balse 10 todobaad kadib filmka ayuu hadana miisaankisa sidii hore ka dhigay oo uu dhimay waana jilaa kaga dhabeyay shaashada.\nDangal waxuu ku jilaa marka hore qof dhisan oo miisaankisa yaryahay oo hadana la qeyb qaadanayaa ciyaarta lagdanka sida aad bilawga filmka ku arkeyso balse marka uu ku guda jiro koriismada gabdhaha waa oday calool leh miisaankiisana weynyahay waxuuna ka maray dhib badan marna miisaankiisa ayuu sare u qaadayey marna hoos ayuu u dhigayay Aamir mashruucan.\nSidharth si uu oga dhabeeyo doorkisa filmka Brother miisaankiisa ayuu sare u qaaday isagoo murqo waa weyn sameestay balse mashruucas kadib ayuu sidiisi hore iska dhigay hadana oo uu miisaankisa dhimay.\nAbhishek Bachchan filmkiisa Guru qaab jiliin ahaan wuu u cadaalad falay waxuuna miisankisa ku daray in badan taaso uu markii dambe ku dhibtooday siduu isaga dhimi lahaa inkastoo uu ku guulestay.\nFarhan oo ah heesaa, film sameya iyo atoore waxuu sameyay filmka Bhaag Milkha Bhaag kaaso uu tabobar weyn uu u galay si uu doorkisa filmka kaga dhabeeyo waxuuna miisankisa kudaray in badan isagoo jirkiisa dhistay sido kalena horey uu u ahaa qof iska caato ah.\nLasoco qeybta xigta….\nWaxaa Aqrisay 1,978


Qiimay Qofkaaga: Somaaliland Qaran uu Qof Qiimeeyo! Faallo Xasan Cumar Hoori | Somaliland.Org\nFebruary 21, 2013\t“Kolba dhagax ayaan rogayaa anigoo ka raadinaya wax cusub.” James M. Buchanan Jr., 1919-2013. James, 1968 waxaa uu ku guulaystay Billadda Noble ee Culuumta Dhaqaalaha isagoo ku mutaystay baadigoobka cilmiyeed ee xidhiidhka dhaqaalaha iyo aqoonta siyaasadda.\nbilladaha. Waxaa uu curiyay aragti cusub oo aad loogu baahnaa. Waxaana uu muujiyay dedaal dheeraad ah, lexejeclo daleed iyo karti uu ku soo xaadiriyo labeentii dalka. Isaga ayaa mudan billadda ugu sarrayeysa weliba aniga oo insha Allah meel madal ah ku guddoonsiin doona. Waxaan jeclahay inuu iga aqbalo mar haddii isagaba taas oo kale qaranku ka aqbalay. Haddii la waayo cid qiimaysa oo abaalmarisa kan wanaagsan iyo kan xunba, shaki kuma jira dadku in uu “jaantaa roggan” dan moodo. Waa sidaa sunnaha tan hore (ifka) iyo tan danbe (aakhiro) labadaba.\nHase ahaatee, waxaa is weydiin mudan in marka hore la qiimeeyo cidda qaran qiimayn karta. Waxaan soo daliishanayaa dhammaan hay’adaha ku takhasusay arrinkaas, heer qaran iyo mid caalamiba. Waxaa shardi ah in ay kullansadaan dhowr arrimood oo qiimaynta lagu qaddariyo. Waxaa ay ka siman yahiin; Kow waa hay’addo qotto-dheeri cilmi iyo milgo leh; Labo waxaa ku kulma aqoonyahanno takhasus dheeraad ah u leh xaajada; Saddex waxaa ku kaydsan dhammaan xogaha takhasusyada ay dadka ugu gar-qaybinayaan; Afar waxaa si cilmiyeysan looga hawl-galaa (research) mawduuca laga hadlayo iyo ciddii ehel u ah; Shan abaalmarinta ay bixiyaan waxaa ku lifaaqan aqoonsi caalami ah, magac iyo dhaqaale qofkii ku guulaysta uu ku sii dardargeliya sii ambaqaadka hawsha. Hay’adda Noble\n1.\tJaamicadda The Royal Swedish Academy of Sciences kuwasoo qiimeeya abaalmarrinada Physics, Chemistry iyo Aqoonta Dhaqaalaha.\n2.\tGuddiga Nobel-ka ee Jamicadda Karolinska Institutet ee qiimeeya abaalmarinta culuumta Dhismaha Jidhka (Physiology) iyo Daweynta (Medicine).\n3.\tJaamicadda The Swedish Academy oo bixisa abaalmarinta Suugaanta.\n4.\tGuddiga The Norwegian Nobel Committee oo laga soo doorto barlamaanka Norway kuwaasoo soo qiimeeya abaalmarinta NABADDA iyagoo la kaashanaya jaamicadda.\n5.\tHay’adda Dhowrista Xuquuqda ee Nobel oo iyagu soo qiimeeya Warbaahinta, Matxafyada iyo Xuquuqda Aadami. Abaalmarinta Boqor Faysal\n•\tU adeegista Diinta Islaamka\n•\tAqoonta Diinta Islaamka\n•\tAqoonta Luqada Carabiga iyo Sugaanta\n•\tCuluumta (Science)\n•\tDaweynta (Medicine)\nPrevious PostHambalyo Meher: Boqorka Cabdifataax Maxamed Cawaale Iyo Boqorada Ayaan Nuur Muuse Bili-biliNext PostAbwaan Hadraawi oo ka waramay Halka Dhalan Rogga Dhaqan kaga Yimid Ummadda\tBlog


Madaxweynaha Maraykanka Oo Laga Duubay Cajalad Isaga Oo Lacag Kula Gorgortamaya Haweenay Uu La Seexday – somalilandtoday.com\nMadaxweynaha Maraykanka Oo Laga Duubay Cajalad Isaga Oo Lacag Kula Gorgortamaya Haweenay Uu La Seexday\n(SLT-Washington)-Cajalad sir ah oo laga duubay madaxweynaha Maraykanka Donald Trump ayaa laga baahiyay taleefishinka CNN ee dalkaasi, waxayna arrintan sare usii qaadaysaa fadeexadihii markii hore ku furnaa.\nCajalka ayaa waxa uu ku saabsanyahay wada sheekeysi dhex maray Trump iyo garyaqaankiisa Micheal Cohen , waxayna ka sheekeysanayeen sidii lacag loo siin lahaa haweenay uu Trump la seexday oo lagu magacaabo Karen McDouga.\nWaxaa cajalka la duubay sanadkii 2016-kii markii uu Trump u tartamayay xilka madaxweynenimada ee uu markii dambe ku guulaystay.\nGaryaqaanka hadda ee Trump mudane Rudy Giuliani ayaa sheegay in aysan jirin wax lacag ah oo la siiyay haweenaydan, cajalkana uusan muujinaynin wax dambi ah oo uu madaxweynaha galay.\nCajalka ay baahisay CNN ayaa waxaa la sheegay in uu qeyb ka yahay kuwa ay FBI-da kasoo heshay guriga Cohen xilli loo dhacay.\nTrump iyo Cohen ma wada shaqeeyaan, dacwado ayaana ku furan Cohen.\nWarar soo baxay ayaa sheegay in Ms McDougal ay wargeyska National Inquirer ka heshay lacag dhan $150,000 , lacagtaas oo laga siiyay sheekadeeda.\nLahaanshaha sawirkaGETTY IMAGESImage captionMr Cohen ayaa mar sheegay in uu madaxweynaha dartiis xabbad isugu dhigi karo\nWasaaradda caddaalada ee Maraykanka ayaa baaraysa dacwado la xiriira in lacago la siiyay dumar la seexday Trump, waxayna sheegadan cusub culeeska kusii kordhinaysa madaxweynaha.\nLahaanshaha sawirkaREUTERSImage captionDonald Trump ayaa beeniyay in uu la seexday Ms McDougal\nKaren McDougalwaa haweenay ka mid ah kuwa dharka xayaysiiya, waxayna u shaqayn jirtay majalladda Play Boy, waxayna sheegtay in ay muddo 10 billood ah xiriir la lahayd Mr Trump sanadkii 2006-dii.\nWaxa ay qisadeeda u sheegtay wargeyska National Enquirer, iyada oo saxiixday heshiis dhan $150,000 , kaas oo gabi ahaanba sheekadan xaq u siinaya wargeyskan in isaga uu yeesho sheekada.\nWaa isla sheekadan oo aanan la baahinin tan cajalka la duubay uu ku saabsanyahay iyada oo laga wada hadlayo sidii looga gadan lahaa wargeyska, islamarkaasna aanan loo faafin lahayn doorashada ka hor.\nMicheal Cohen oo ay madaxweynaha aad isugu fiicnaayeen, marka sheegay in xitaa madaxweynaha dartiis uu xabbad isugu dhigi karo ayay hadda aad isugu xunyihiin, wuxuuna sheegay in uu daacad u yahay dalka iyo qoyskiisa oo kaliya.\nIsaga ayaa la sheegay in uu yahay qofka duubay sheekada Trump ee ku saabsan haweenaydan.\nHadaladiisa cusub ayaa loo arkaa in laga yaabo in uu wada shaqayn la yeelan doono baarayaasha,.\n“Dabka Ka Kacay Kaymaha Sanaag Iskama Iman Ee Cid Ayaa Ka Shaqaysay Oo Fududaysay, Dadkii Ka Dambeeyay Qaarkood Way Xidhan Yihiin…” Maamulka Gobolka Sanaag\nBy Wariye July 6, 2022\nKulankii Koowaad Ee Wada-Hadallada Madaxweynaha Iyo Hoggaanka Axsaabta Mucaaridka Oo Si Rasmi Ah Maanta U Bilaabmay.\nWaxa maanta qasriga madaxtoooyada Jamhuuriyadda Somaliland ka bilaabmay kulankii koowaad ee wada-hadallada u dhexeeya madaxweynaha Jamhuuriyadda...\nNin 19 Sanno Dambi La’aan Ugu Xidhnaa Talyaaniga Oo Muqdisho Lagu Dilay.\n(SLT-Muqdisho)-Wararka naga soo gaadhaya magaalada Muqdisho ayaa sheegaya in qarax Miino oo gaadhigiisa loogu xidhay uu...\n“Waxa Jeelka La Igu Hayey Anigoo Dhaawaca Ah, Taasi Na Waxay Keentay Inaan Indhaha Beelo…”\n“Abwaan Dhoodaan Waxa Uu Si Weyn Uga Hor-Yimid Dulmiga Iyo Kali-Taliska…” Qoraaga Buuga Qaryan Dhoodaan Oo Sharraxay Buugga\nBy WariyeJuly 6, 2022


Dowladda Qadar oo ka digaysa Cunno yarida Xilligan ka jirta dalka Soomaaliya | Sagal Radio Services\nDowladda Qadar oo ka digaysa Cunno yarida Xilligan ka jirta dalka Soomaaliya\nDowladda Qadar ayaa ka digtay cunta yarida ka jirta qaybo kamid ah Somaliya oo ka sii daraysay bilihii la soo dhaafay ,waxaana Dooxa ay ka codsatay beesha caalamka in laga fagaado dib u soo noqoshada abaartii Somalia ku dhuftay seddex sano ka hor.\nSida laga soo xigtay wakaaladda wararka ee QNA ,waxaa baaqa digniintan diray ku xigeenka xog-hayaha joogtada ah e howl-galka Geneva Nuur Ibraahim Al-Sada,taasi oo ka qayb-galaysay kalfadhigii 27-aad ee arimaha bini'aadnimada oo looga hadlayay arimaha Somaliya.\n"Kaddib marki aan aragnay warbixinno dhowr ah ,waan xaqiiqsannay in xaaladda bini'aadanimo ee Somaliya ay adagtahay sababo la xiriira colaado dalka ka so jiray muddo aad u fara badan "ayey tiri Al-Sada oo kulanka hadal ka jeedisay.\n"Waxaan kaloo taagaaraynaa dib u eegista dastuurka Somaliya iyo shaqada dowladda ee ku aadan dhisidda maamulada dalka oo tiirar muhiim ah u noqon kara in horey loo socdo si xal dib u heshiisiineed iyo mid xasilooni loo gaaro "ayey hadalkeeda ku dartay.\nNoora ayaa canbaaraysay qaar kamid ah weeraradii dalka ka dhacay, kuwaasoo ay ku tilmaamtay in ay xad-gudub ku ahaayeen xeerarka caalamiga ah ee dhanka bini'aadnimadda, iyadoo dalbatay in arimahan laga sameeyo baaritaanno dhab ah.\nUgu danbayntii dowladda Qadar ayaa ugu baaqday beesha caalamka in ay si joogta ah uga qayb-qaataan dadaallada lagu horumarinayo maamulada ka jira dalka Somaliya si loo ilaaliyo xuquuqaha bini'aadannimo ee dad ku nool gobolka oo dhan.


Dib U Dhac Mar Kale Ku Yimid Doorashada Aqalka Sare – somalilandtoday.com\nDib U Dhac Mar Kale Ku Yimid Doorashada Aqalka Sare\n(SLT-Muqdisho)-Waxaa maanta oo taariikhda ku beegan tahay 25-ka bisha July, 2021 lagu waday in dalka Soomaaliya ay ka bilaabato doorashada Aqalka Sare ee Baarlamaanka Federaalka Soomaaliya, hayeeshee dib u dhac ayaa ku yimid markii saddexaad doorashadaasi.\nMadaxda maamul Goboleedyada ayaa la filayay inay shalay soo gudbiyaan Liiska kama dambaysta ah ee Musharraxiinta u tartameysa Aqalka Sare, si Maanta ay u bilaabato doorashada, sida ku qoran Jadwalka doorashada ee lasoo saaray.\nSidoo kale Guddoomiyeyaasha Baarlamaanada dowlad Goboleedyada ayaan weli soo magacaabin Guddiyada maamuli lahaa doorashada Aqalka Sare, waxaana magacaabay oo kaliya maamulka Jubbaland.\nWaxaa xusid mudan in Baarlamaanka Galmudug uu fasax ku maqan yahay, iyaga oo la sheegay inay isku imaan doonaan 1-da bisha soo socota ee Augusto 2021, isla markaana ma jiro weli diyaar garoow ku aadan qabashada doorashada oo socda.\nGuddiga dooraahada heer dowlad Goboleed ee Jubbaland ayaa dhawaan sheegay in doorashada Xubnaha Aqalka sare ku qabanayaan waqtigii loo qorsheeyay oo ahayd 25-ka bishan oo maanta ku beegan, hayeeshee ma jirto doorashada halkaas ka dhaceysa maanta.\nDib u dhaca ku yimid doorashada Aqalka Sare ee Baarlamaanka Federaalka Soomaaliya ayaa waxaa ay sidoo kale dib usii riixaysaa Jadwalka guud ee doorashooyinka Soomaaliya, xilli laga heshiiyay khilaaf muddo ku dhow sannad ka taagnaa doorashada dalka Soomaaliya.


Kacdoonno Waaweyn oo ka billowday Masar. – Radio Alfurqaan | Xarunta Wararka Sugan\nKacdoonno Waaweyn oo ka billowday Masar.\nOn Sep 21, 2019 451 0\nKumanaan ruux oo katirsn qeybaha kala duwan ee shacabka Masar ayaa isugu soo baxay fagaarayaal waaweyn oo ku yaala qeybo badan oo katirsan wadanka Masar, kuwaas oo dhigaya banaanbaxyo ka dhan ah Siisi.\nDadka ugu badan waxay isugu soo baxeen magaalada Al-Qaahira ee caasimadda wadanka Masar, waxaana dadku ku guuleysteen sanado kadib iney tagaan fagaaraha At-taxriir ee ku yaala bartamaha magaalada caasimadda ah.\nWaxay ku qeylinayaan halkudhigyo ka dhan ah madaxweynaha maamulka Afgembiga Masar Cabdil-fataax As-siisi, iyagoo ka dalbaday inuu xilka isaga dego.\nCiidamada Amaanka ayaa isku dayaya iney ka hortagaan banaanbaxyada, islamarkaana kala eryaan, balse weli way ku guuelysanyihiin arinkaas, dadkuna waxay u muuqdaan kuwa marba marka ka dambeysa tiradoodu soo badaneyso.\nAl-Iskandariyah, Dimyaadh iyo meelo kale oo lamid ah ayay sidoo kale banaanbaxyada ka dhacayaan, welina majiro wax war rasmi ah oo kasoo baxay nidaamka uu hogaamiyo Siisi.\nAxmad 3845 posts 8 comments\nBarnaamijka Dhacdooyinka Dunida Islaamka 16-03-1443.\nDhageyso Barnaamijka Diiradda Jimcaha Iyo Mowduuc Muhiim Ah.\nDhageyso Barnaamijka Tarbiyada Caruurta 16-03-1443


Madaxweynaha Iran oo gudoomay waraaqadihii danjirenimo ee safiirka Somalia u fadhiya wadaankaasi | Mareergur.com\tThursday, May 23rd, 2013\tHome\nMadaxweynaha Iran oo gudoomay waraaqadihii danjirenimo ee safiirka Somalia u fadhiya wadaankaasi\nOct 12, 2012 - 1 Jawaab\tMadaxweynaha Jamhuuriyadda Iran ayaa waraaqihii aqoonsiga ka guddoomiyaha Danjiraha Soomaaliya ee dalkaasi.\nMunaasabad ka dhacday Qasriga madaxtooyada dalka Iran ayaa madaxweynaha dalkaasi Maxamuud Axmed Najadi waxa uu waraaqihiisii aqoonsiga Safiirnimo ka guddoomay Danjiraha Soomaaliya ee dalkaasi Mudane Khaliif Kediye.\nDanjire Khaliif Kediye oo la hadalay Radi Muqdisho isagoo ku sugan magaalada Tehran ayuu sheegay in si maamuus iyo sharf leh uu madaxweynaha Iran uga guddoomay waraaqihii Danjirenimo kadib manaasabad ka dhacday xarunta Madaxtooyada dalkaasi.\nIsagoo hadalkiisa sii wata ayuu Danjiruhu intaasi k daray in uu wax ka qabandoono hagaajinta xiriirka labada dal iyo arrimo kale oo ku saaban dib u habeeynta iyo ururinta jaaliyadda Soomaaliyeed ee ku nool dalkaasi Iran.\nOsmaan Waramay says:\tOctober 12, 2012 at 9:15 am\tAsc wan gu faraxsanahay danjiraha in laga gadoomo warqadaha aqoonsiga ee somalia hanbalyo hanbalyo.


Dr. Dufle oo Warbixin ka soo saaray qatarta uu leeyahay Cudurga Cagaarshowga\nIyadoo maanta oo taariikhdu ku beegan tahay 28-ka July maalinta Hey’adda caafimaadka Aduunka ee WHO u aqoonsatay maalinta loo asteeyey ka hortaga cudurka Cagaarshowga ayaa dhaqaatiirta Soomaaliyeed waxay uga digayaan bulshada qatarta uu cudurkaas leeyahay iyo saameynta caafimaadka uu qofka ku yeesho.\nDr. Cismaan Maxamuud Dufle oo ka mid ah dhaqaatiirta Soomaaliyeed oo shir jaraaid ku qabtay magaalada Muqdisho ayaa sheegay in cudurkan cagaarshowga uu yahay cudur qatar ah oo caalamku u aqoonsaday dilaaga aamusan.\n“Cudurka Cagaarshowga ama jooniska waa cudur dhibaato weyn ku haya bulshada caalamka ku dhaqan, sidaas darteed sanad kasta 28 July waxaa loo asteeyay maalinta cagaarshowga aduunka (World Hepatitis Day) si bulshada caalamka loogu wacyi galiyo qatarta iyo ka hortaga cudurkaan helista ah oo sida amusan dadka u dila (Silent Killer)” ayuu yiri Dr Dufle.\nDr. Dufle ayaa sheegay in Cudurka cagaarshowga inay keenaan feyrusyo kala duwan kuwaasoo keeno burbur iyo dhaawac ku dhaca unugyada beerka (Hepatitis), feyrusyadaasoo oo uu sheegay iney ka mid yihiin Virus A, B, C oo ah kuwa ugu badan iyo D, E.\nCagaarshowga A ( Hepatitis A Virus – HAV) ayuu intaa ku daray inuu yahay nooca ugu badan, uuna sanadkii ku dhaco tiro dhan 1.4 milyan, isagoo xusay inuu ku badan yahay caruurta iyo dadka waaweyn, isagoo tilmaamay in cudurkan uu mararka qaarkood dadka ugu dhaco hab hab saf mareen ah (Outbreak).\n“Wuxuu ku badan yahay Cagaarshowgu goobaha nadaafadoodu hooseyso dad badan ay ku nooloyihiin (Crowded area) sida xeryaha qaxootiga IWM, Feyruska wuxuu soo raacaa saxarada, waxaana gudbiya gacmaha ka dib marka la cuno cunto, khudrad, miro oo aan si fiican loo nadiifin iyo marka la cabo biyo aan nadiif aheyn oo jeermiga ku jiro” ayuu intaa ku daray.\nDr. Cismaan Maxamuud Dufle ayaa intaa ku daray in cagaarshowga A (HAV) marka qofka dhiigiiso galo ilaa calaamooyinka ka soo if baxayaan ay qaadaneyso muddo dhan qiyaastii 30 maalmood, xiligaasoo uu tilmaamay in qofka saxarada ku gudbin kafro cudurkii ama feyruskii.\n“Noocan A dhaqso ayaa looga bogsadaa, wax raagis ahna ma yeesho (Chronic Form)” ayuu intaa ku daray Dr. Dufle.\nWaxaa uu sheegay in si dadka looga wacyigeliyo qatarka cudurkan loo baahan yahay in dadku ay fahmaan waxaa keena cudurka, calaamadaha lagu garto, iyo sida looga daweeyo dadka, wuxuuna yiri isagoo arimahaas sharaxaya:-\nCagaarshowga B (Hepatitis B Virus – HBV) Cagaarshowga noocaan waxaa keena feyrus B ( HBV), wuxuuna ka mid yahay kuwa ugu qatarsan. Cudurkan waxa uu keenaa in qofka uu ku noqodo mid wakhti kooban haya (Acute) ama joogta ah ( Chronic). Qiyaastii waxaa cudurkaan qaba aduunyada ama soo marey tiro dhan 2 bilyan oo qof,waxaa cudurkan la nool ama qabta 350 milyan ( Chronic Infection) waxaa sanadkii u dhimata tiro ku dhow hal milyan.\n6- Wuxu kaloo ku gudbaa daawo dhaqameedka sida:-\nWaxaa keena feyruska cagaarshowga C (HCV), tirade aduunka qabta cagaarshowga nooca C-ga waa 170 ilaa 200 milyan qof ; sanad kaste tirade bukaanka cusub uu ku dhaco waxey gaareysaa 3 – 4 milyan.\nWuxuu ku gudbaa dhiiga iyo dheecaanka qofka jiran marka uu gaaro qofka fiyow. Marku feyruska dhiiga galo ilaa iyo calaamooyinka ka soo ifbaxayaan waxey qaadaneysaa muddo dhan qiyaas ahaan 60 maalmood (45 -180 maalmood).\nQeybta Hore : Waa xiliga cagaarkii wali soo if bixin (Pre-icteric Phase): Xiligaas bukaanka waxuu qabaa calaamooyinka sida labolabo , bog xanuun, madax xanuun, matag , cuntada uu qaadan kari waayo , daal badan, xumad, qun xanuun , murqo xanuun , xubno xanuun, shuban yar. Calaamooyinkas waxay ay jiri karaan muddo dhan 10 ilaa 14 casho.\nArintaas si cilmi ah hadaan u fasirno, waa tii horay aan u soo xusney sadaxdii qeybood ee calaamooyinka gaar ahaan xiliga cagaarka indhaha iyo oogada ay soo if baxo in uu jiri karo 2,3 ilaa 4 usbuuc kadibna ay baabi doonaan calaamooyinkaas oo dhan, hadabo waxaa isku soo beegmaya xiliga bukaanka la gubo iyo dhamaadka caadiga ahaa ee calaamooyinka taas ayaana keentay in dadka qaarkiis u qaataan in bukaanka uu dabka ku reestey , taasana waxey keeneysaa in bukaanku.\nDib u bilaabo socod iyo dhaqaaqiisi nolol maalmeed midaas oo sii xumeyn doonto xaalada caafimaad ee beerka ayadoo bilooyin kadib (6 bilood) uu cudurkii u gubaayo nooca raagiska yeesha (Chronic Hepatitis).\nCawaaqibta Dambe ee Cudurka Cagaarshowga.\nUgu horeyn waa in la xoogiyaa nadaafada gacmaha cuntada ka hor iyo markii musqusha lagalo, waa in la xoojiyaa nadaafada guriga iyo musqusha, waan in si fiican loo mayraa qudaarta, waa in lailaaliyaa nadaafada raashiinka lacuno.\nWaxaa kaloo muhiim ah cirbadaha leesku duro,sakiinta garxiirka iyo cadayga ilkaha in aan wadar loo isticmaalin, laguna tuurin dibadda. Sidoo kale waxaa muhiim ah qalabka loo isticmaalo ilka bixinta dalqa gooynta qungooynta gudniinka\nWiilasha dhaga durista uu nadiif yahay lana jeermi dilo taaso laga helo xarumaha caafimaadka. Lamaanaha isguursanaya waa in ay iska baaraan feyruska cagaarshowga nooca B.\nTalo-siinta qofka qaba cudurka cagaarshowga.\nRaashinka: Qofku haduu afka wax ka qaadan karo waa in uu badsadaa qaadashada cuntada macaan ama malabka shinnida si uu helo tamar badan\n(Energy). Dabcan arrimahaas aan soo sheegnay waa ka reebban yihiin qofka kaadi-macaanka qaba.\nUgu dambeyntii waxaan ku soo gunaadadayaa in bulashadeena soomaaliyeed ay xoojiyaan ka hortagga cudurrada faafa iyagoo kordhinaaya wacyigooda caafimaad si loo helo bulsho caafimaad qabta. Waxaana hubaal ah in ka hortagga cudurrada ay ka wanaagsan yahay daweynta.


EPL: Kooxda Man City oo gashay kaalinta labaad ee horyaalka, kaddib markii ay guul soo laabasho ka gaartay Arsenal oo ay soo dhowaysay… + SAWIRRO – Gool FM\nEPL: Kooxda Man City oo gashay kaalinta labaad ee horyaalka, kaddib markii ay guul soo laabasho ka gaartay Arsenal oo ay soo dhowaysay… + SAWIRRO\n(Manchester) 18 Dis 2016 – Kooxda kubadda cagta Man City ayaa ku degtay kaalinta labaad ee kala horreynta horyaalka Premier League, markii ay guul soo laabasho ah ka gaartay naadiga Arsenal oo ay ku soo dhowaysay garoonkeeda Etihad.\nArsenal ayaa goolka la horreysay waxaana u dhaliyey afartii daqiiqo ee ugu horreysay ciyaarta Theo Walcott, kaddib markii baas hagaagsan oo uu ka helay saaxiibkiisa Alexis Sanchez inta wax yar horay ula dhaqaaqay kubbad joog hoose ka socotana dhanka midig ka dhigay goolka uu ilaaliyaha ka ahaa Bravo, Gunners oo 1-0 ku hoggaamisay Man City oo gurigeeda joogta ayaana lagu kala nastay kulankan.\nQeybtii labaad ee ciyaarta markii dib la isugu soo laabtay Man City ayaa la timid ciyaar dardar iyo baasas u dhisan waxaana u suura gashay inay ciyaarta dhanka kale u rogaan, waxaana goolka barbaraha u dhaliyey Leroy Sane.\nGoolkii ugu horreeyey Leroy Sane ee uu u dhaliyo Man City ayuu ahaa waxaana uu yimid daqiiqaddii 47’aad ee qeybtii dambe ee ciyaarta, iyadoo uu ka caawiyey David Silva, waxaana uu dhammaystiray kubbad uu soo karoosay, isagoo dhinac ka dhigay goolka Arsenal kulanka ayaana sidaas ku noqday barbaro 1-1.\nKooxda Manchester City ayaa soo degtay kaalinta labaad ee kala sarreynta horyaalka Premier League, iyadoo leh 36-dhibcood, 17 kulan oo ay ciyaartay, halka Arsenal ay ku jirto kaalinta afaraad inkastoo 34-dhibcood ay la wadaagto kooxda kaalinta saddexaad ku jirta ee Liverpool oo kulan u harsan yahay.\nJames Rodriguez oo si cad u sheegay: Ma hubo inaan la sii joogayo Real Madrid"\nRIKOODHADII laga diiwaan geliyey guushii soo laabashada ahayd oo ay Man City ka gaartay Arsenal


Bannaanbax lagu dalbanayo in la sii daayo Xaashi Cumar oo Muqdisho lagu qabtay – Radio Muqdisho\nBannaanbax lagu dalbanayo in la sii daayo Xaashi Cumar oo Muqdisho lagu qabtay\nDadweyne ayaa isugu soo baxay taallada Daljirka-Daahdoon kuwaas oo dalbanayay in dowladda Talyaaniga ay sii dayso Xaashi Cumar Xasan oo muddo 18 sano ah ku jira xabsi ku yaalla dalka Talyaaniga.\nDadka isu soo baxay waxaa ku jiray odayaal dhaqan, aqoonyahanno iyo dadweyne kale oo isaga yimid qaar ka mid ah degmooyinka gobolka Banaadir.\nMuuse Xabbad Tafad oo ka mid ah ehelka Xaashi xadgudub ku tilmaamay in qof aan dambi lahayn muddo dheer xabsi lagu hayo. Wuxuu tilmaamay in wax dambi ah uusan galin Xaashi uuna xaq u leeyahay in la sii daayo.\n“Dambi uu leeyahay Xaashi ma jiro, xaqdaro ayuu ku xiran yahay dad cadaow ah ayaa ka dambeeyay xariga dhibane Xaashi, inkastoo mid ka mid ah dadkii ku marqaati furay in xaashi uu dilay Wariye u dhalataya dalka Talyaaniga uu qirtay in falkaasi uusan waxba ka ogeyn, laakiin uu rabay oo kaliya in Talyaaniga la geeyo marka cid marqaati aan lagu heyn ma aha sharci in xabsi uu isaga sii jiro” ayuu yiri Muuse.\nProf. Yaxye Sheekh Caamir oo ka mid ah aqoonyahanada Soomaaliyeed ayaa dowladda Soomaaliya ka codsaday inay gacan ka gaysato sidii uu caddaalad u heli lahaa muwaadinkaan oo muddo dheer xabsi ku jira. Wuxuu intaa ku daray in dadkii marqaatiga ahaa qaarkood ay qirteen inay been sheegeen.\n“Laba nin ayaa ku marqaati kacday xaashi mid ka mid ah xili hore ayuu dhintay midka kalena dhawaan ayuu qirtay in marqaati beenaale uu u noqday arinkaasi dooda badan ayaan ka sameeyay anigoo talyaaniga jooga awax dambi ah malahan xaashi oo si xaqdara ah ayuu ku xiranyahay waana rajeynayaa in xoriyadiisa uu helo “ayuu yiri Prof Yaxye Sheekh Caamir\nUgu dambeyntii ayaa waxaa ka hadlay isu imaatinkaasi Xildhibaan Xasan Macalin oo isagu ugu baaqay dowladda Talyaaniga in ay deg deg xorriyadiisa u siiso Mawaadinkaas Soomaaliyeed Xaashi Cumar Xasan.\n“Soomaaliya waa ka daashay dhibaato waxay u baahan tahay cadaalada sidaasi daraadeed waxaan muujinaynaa in aan ka xunahay dhibaatada Xaashi Cumar Xasan, waxaana maalma ka hor u tagnay safiirka Dowladda Talyaaniga oo aan kala hadalnay arrinka Xaashi” Ayuu yiri XIldhibaanku.\n“Anigoo ku hadlaya magaca xildhibaannada Soomaaliyeed waxaan Wasaarada caddaalada Talyaaniga aan ka codsaneynaa in xorriyaddiisa la siiyo maadaama ay qirteen marqaati beenaalayaashii Xaashi ku eedeeyay in uu dilay saxafiyiin u dhlatay talyaaniga”Ayuu sii raaiyay xildhibaanku.\nDowladda Talyaaniga ayaa xirtay Xaashi Cumar Xasan sanadkii 1998dii, ayadoo lagu eedeeyay inuu ku lug lahaa dil loo geystay laba saxafi oo talyaani ah oo lagu dilay magaalada Muqdisho 20 March 1994tii. Maxakamad ku taalla Talyaaniga ayaa ku xukuntay 26 sano oo xabsi ah, inkastoo markii dambe ay maxkamaddu ka cafisay 6 san0.\nGAROWE: Shirka Wada-tashiga oo maanta la soo gabagabeynayo\nShirkii Garowe oo la soo gabagabeeyay-DHAGAYSO WAR-MURTIYEEDKA


Weerraro Dhinaca Tignoolojiga Ah Oo Saamayn Ku Yeeshay in ka Badan 100 Waddan Oo Caalamka Ah - #1Araweelo News Network | #1Araweelo News Network\nWeerraro Dhinaca Tignoolojiga Ah Oo Saamayn Ku Yeeshay in ka Badan 100 Waddan Oo Caalamka Ah\nLondon (ANN)- Weerarkii ugu baallaadhan ee dhinaca Internetka lagu fuliyo, ayaa saameeyey in ka badan 100 waddan oo caalamka ka md ah oo ay ku jiraan dalalka ugu xoogga wayn dunida.\nWeerarkan oo hub ahaan loogu adeegsaday barogaraam (software) laga xaday hay’adda ammaanka Qaranka Maraykanka ee magaceeda lasoo gaabiyo NSA oo iyadu samaysatay, ayaa Jimcihii lagu qaaday hay’ado muhiim ah oo ku kala yaal dalal daafaha dunida oo ay ka mid yihiin Ingiriiska, Ruushka, Shiinaha, Maraykanka iyo qaar kale oo badan.\nDaraasaado ay sameeyeen khubarada Tiknoolajiyada Kombiyuutarrada iyo internetku waxay caddeeyeen in weererkani ahaa mid isku xidhan oo cid gaar ahi fulisay, waxaanna Shirkadda la yidhaa Avast ee ka shaqeysa ammaanka internet-ka ay sheegtay in ay heshay 75,000 (shan iyo toddobaatan kun) oo kiis oo ah waxa loo yaqaan WannaCry oo lagu doonayo madaxfurasho oo qayb ka ah weerarka dunida ka dhacay.\nHaya’adaha uu sida xun u waxyeeleeyey weerarkani waxa ka mid ah hay’adda Addeegga Qaran ee Caafimaadka ee England iyo Scotland ee dalka Boqortooyada Biritayn, waxanna Wasaaradda Caafimaadka ee Ingiriisku sheegtay in weerar lagu qaaday xogta kaydka internet-kooda oo saameeyey cusbitaallada iyo dhakhaatiirta ka shaqeeya arrimaha qoyska ee gobolka England, iyado arrintaasi keentay in la xidho cusbitaallada qaarkood, isla markaana bukaankii jiifay laga saaro.\nSidoo kale, dalka Spain ayaa cusbitaalo badan oo ku yaala dhowr gobol ay khasab ku noqotay inay hakiyaan addeegyada gargaarka degdega ahaa. Waxa kaloo dawladda Spain tilmaantay in dhowr shirkadood oo kuwa telefoonnada ah la weerarey xogtooda internetka, laguna wargeliyey shaqaalaha shirkadahaasi inay bakhtiiyaan kombiyuutarrada.\nShirkado kale oo waawayn oo laga leeyahay dalalka Bortaqiiska, Sweden iyo Ruushka ayaa iyagana waxa saamayn ku yeeshay dagaalkan dhinaca Internetka, halka dalka Jarmalka uu haleelay mid ka mid ah garoomada diyaaradaha laga raaco, waxaannu wararku sheegeen in dhibaatada ugu xun ee weerarkani u gaystay dalka Ruushka oo gabi ahaan joojiyey shaqadii Wasaaradda Arrimaha Gudaha markii la wada fadhiisayey Kombiyuutaradii ay ku shaqaynaysay.\nWeerarkan ilaa hadda cidda ka dambaysa aan la aqoonsan, ayaa lagu dalbanayaa madax-furasho lacageed si kombiyuutarrada ay shaqada ka joojiyeen dib ugu soo fasaxaan, waxaanna sida uu sheegayo khabiir baadhe ammaan ka ah shirkadda Kaspersky ee soo saarta barogaaramada lagaga hortago Fayriska ay lacagta madax-furashada kooxdani dalbanaysaa ka bilaabmaysaa $300, taas oo labadii saacadood ee kastaba u sii kordhaysa $400 ilaa $500, kadibna gaadhaysa $600, waxaanna lacagtaasi ku khasban inay bixiyaan dadka Kombiyuutaradoodu xannibanyihiin haddii aanay haysan barogaraamyo dib u kicin kara (backups).\nWeerarkan Internetka ayaa la isku raacay inuu yahay kii ugu ballaadhnaa, uguna xoogga waynaa ee noociisa ah ee dunida laga fuliyo, waxaanna hay’adda ciidanka booliska Midowga Yurub ku tilmaantay weerar heerkiisa aan hore loo arag.\nDagaalka tiknoolajiyada ee madaxfurashada lagu dalbanayo ayaa ku soo badanaya dunida, iyadoo sannadkii hore ee 2016 xarun caafimaad oo ay leedahay shirkadda filimada samaysa ee Hollywood oo ku taal magaalada California ay sheegtay in ay bixisay lacag $17,000 madaxfurasho ah si ay u soo ceshato maamulka kombiyuutaradeeda oo loo dhacay.


Cudurka Furuqa Cusub Ee Dhawaan Dilaacay..Maxaad Ka Ogtahay | Xaqiiqonews\nCudurka Furuqa Cusub Ee Dhawaan Dilaacay..Maxaad Ka Ogtahay\nWaddamo badan ayaa laga soo sheegayaa kiisas cusub oo ah cudurka mar la aragga ah ee “furuq-daanyeerka” kaasi oo afka qalaad lagu yiraahdo monkeypox, haddaba muxuu yahay cudurkan cusub?\nCudurkan waxa uu caan ka yahay galbeedka iyo bartamaha Afrika , balse dalka Biritan oo kiiskii ugu horeeyey ee cudurkan ah laga diwaangeliyey bil ka hor waxaa laga helay qof dhawaan u safray Nayjeeriya. Waxaa la soo warinayaa kiisaska ilaa hadda laga diwaangeliyey gudaha Biritan in ay kor u dhaafeen 20.\nSidoo kale cudurkan furuq daanyeerka waxaa laga helay Isbeen, Burtaqaal, Jarmalka, Faransiiska, Astureeliya iyo Mareykanka.\nFuruq daanyeerka waxa uu u egyahay cudurkii furuqa ee laga cirib tiray adduunka 1980-kii, waxaana dadku isku qaldaan furuq daanyeerkan iyo busbuska.\nMarka qofka ku cusub yahay calaamadhiisa waxaa ka mid ah, qandho, madax xanuun, murqo xanuun, dhabar xanuun, qanjirada oo barara, qarqaryo iyo daal.\nMaqaarka oo fiiq fiiqma waxa uu marka hore ka bilowdaa wajiga ka dibna waxa uu ku faafayaa qeybaha kale ee jirka.\nCudurkan ayaa dadka sii haaya ilaa muddo bil ah, mana jirto wax daawo oo uu leeyahay fayruskan. Inta ugu badan bukaanada waxa ay ka caafimaadaan cudurka, iyada oo WHO ay sheegeyso in heerka xaddiga dhimashada cudurka aysan ka badneen 3-6%.\nHay’adda caafimaadka WHO, waxa ay sheegeysaa in cudurkan lagu kala qaado dhibcaha la socda neefta qofka iyo taabshada maqaarka qof xanuunka qaba.\nTaageeradaada Waa Noo Muhiim\nXAQIIQO NEW, waxa ay soo gudbineysaa warar, dhacdooyin, falanqeyn iyo xogo caafimaad kuwaasi oo saameyn kugu leh si toos ah ama dadban.\nWaxaana xogta ku soo gaarsiinaa aqristaha qaab bilaash 100%.\nHadii aan mudanahay taageeradaada, waxa aad xor u tahay in aad noogu deeqda wixii karaankaada ah xitaa $0.1, adiga oo noogu soo hagaajinaya lambarrada hoose:\nEVC plus: *712*617629881*1#


Muxuu yahay Khilaafka cusub ee soo kala dhexgalay maamulka Gobolka Hiiraan? | Warbaahinta Ayaamaha\nMuxuu yahay Khilaafka cusub ee soo kala dhexgalay maamulka Gobolka Hiiraan?\nCiidamo ka amar qaato Guddoomiye ku xigeenka maaliyadda iyo siyaasadda ee Gobolka Hiiraan Abuukar Maaddey ayaa shalay xirtay buundada Liiq Liiqato oo muhiim u ah isku socodka dadweynaha iyo gaadiidka Magaalada Beledweyne.\nSababta ay ciidamadaan ula wareegeyn Buundada Liiq Liiqato ayaa lagu sheegay inay ka dhalatay khilaafka u dhaxeeyo Guddoomiyaha Gobolka Hiiraan Cali Jeyti Cismaan iyo Guddoomiye ku xigeenka maaliyadda iyo siyaasadda ee Gobolkaas Abuukar Maadey.\nkhilaafka labada mas’uul ayaa salka ku hayo sida loo maamulayo lacagaha kasoo xaroodo Gobolkaas, kaas oo saamayn ku yeeshay isku socodka dadweynaha iyo gaadiidka ee magaalada Beledweyne, waxaana laga cabsi qabaa inuu sababo dagaal.\nLacagaha laga qaado gaadiidka isticmaalo Gobolka Hiiraan ayaa lagu sheegay inay ka badan tahay bishii 400 Kun oo Dollar, mana jirto wax loogu qabto shacabka Magaalada Beledweyne oo sanad kasta dhibaato kala kulmo fatahaadaha wabiga.


Wasaaradda qorshaynta Soomaliya iyo kuwa Dowlad goboleedyada oo ka wada hadlay qorshaha horumarinta Qaranka – Radio Muqdisho\nWasaaradda qorshaynta Soomaliya iyo kuwa Dowlad goboleedyada oo ka wada hadlay qorshaha horumarinta Qaranka\nKulan wada tashi ah oo ay wada yeesheen Wasaaradda qorshaynta Soomaaliya iyo kuwa dowlad goboleedyada dalka ayaa lagu lafa guray halka uu marayo qorshaha horumarinta Qaranka.\nShirka Golaha horumarinta Qaranka ayaa si wayn looga hadlay diyaarinta qorshaha horumarinta oo heer gabo-gabo ah maraya, kaasi oo dhowaan lagu wado in la hor geeyo golaha Wasiirrada si ay u meel mariyaan.\nQorshahan ayaa sida ku cad waxaa ka mid ah siyaasadda deeqaha Caalamka uu siiyo Soomaaliya, kobcinta iyo horumarinta dhaqaalaha dalka , khayraadka, horumarinta wax soo saarka , dhismaha Waddooyinka , kaabayaasha dhaqaalaha, Shaqo abuurka Dhallinyarada, maalgashiga ganacsiga ,maaraynta Biyaha iyo xoojinta dowladnimada .\nWasiirka Wasaaradda Qoshaynta maalgashiga iyo horumarinta dhaqaalaha, mudane; Jamaal Maxamed Xasan ayaa sheegay in qorshahaan uu wax badan ka duwan yahay kuwii hore, maadaama ay haatan Soomaaliya ganacteeda ku sameeysaneyso si loogu saleeyo baahiyaha dalka ka jira.\nAsad Yuusuf Qanyare, Maareeyaha horumarinta qorshaha qaranka ayaa sheegay in ay maalmaha soo socdo ay horgayn doonaan qorshahaan golaha Wasiirada, si loo meel mariyo.\nGolaha Wasiirrada xukuumadda Federaalka Soomaaliya ayaa Novembar 2018kii kii meel mariyay geeddi socodka qorshaha Qaranka, kaas oo la doonayo in lagu shaqeeyo Shanta Sana ee soo socota.\nRa’iisul wasaaraha Qatar oo xafiiskiisa ku qaabbilay Wasiirka Shaqada iyo Arrimaha Bulshada Soomaaliya\nShaqaale ka tirsan hay’adda socdaalka Soomaaliya oo uu tababar ugu furmay Denmark+Sawirro


MD Farmaajo oo furaya kal-fadhiga 5-aad ee Golaha Shacabka – Mareeg.com somalia, World News and Opinion.\nMD Farmaajo oo furaya kal-fadhiga 5-aad ee Golaha Shacabka\nTuuryare 27 March 2019\nMadaxweynaha Jamhuuriyadda Federaalka Soomaaliya, Maxamed Cabdullaahi Farmaajo ayaa Maanta oo Arbaco ah lagu wadaa in uu furo kal-fadhiga 5-aad ee Golaha Shacabka ee Barlamaanka Federaalka Soomaaliya.\nXildhibaanada Baarlamaanka ayaa fasax ku jiray in ka badan laba bilood.\nMunaasabad lagu furayo kal-fadhiga 5-aad oo lagu qaban doono xarunta Jeneraal Kaahiye (Iskool Buluusiya) ayaa waxaa ka qeyb geli doona Madax ka socota baarlamaanada dowlad goboleedyada, Wakiilada beesha caalamka ee jooga Soomaaliya iyo marti sharaf kale.\nWaxaa aad loo adkeeyey Amniga Wadooyinka gala iyo kuwa kasoo baxa xarunta Jeneraal Kaahiye, iyada oo xalay Xildhibaanada Golaha Shacabka loo diray Farriimo lagu ogeysiinayo in Maanta uu furmayo kal-fadhiga 5-aad ee Golaha Shacabka.\nWadooyinka ku teedsan Xarunta Janeraal Kaahiye ayaa sidoo kale waxaa la dhigay Ciidamo farabadan oo ka tirsan kuwa Booliska Soomaaliya,kuwaas oo amniga xaqiijinaya, waxaana la filayaa in Madaxda ka qeyb galeysa ay khudbado ka jeediyaan.\nXildhibaanada Golaha Shacabka ayaa xilligaan waxaa horyaalla Ajendayaal dhowr ah oo u baahan inay ka doodaan, kadibna ay ansixiyaan ama ay diidaan, waxaana inta badan dalka kusoo laabtay Xildhibaano safar ugu maqnaa dalka dibadiisa.\nCiidamada Amaanka oo qabtay Sarkaal ka mid ahaa Al Shabaab\nKenya oo xireysa Xerada Dhadhaab